title: इमेज स्कैनर

text: व्यवहारिक रूप से, जब एक अनुप्रयोग किसी स्कैनर से साथ संपर्क करता है, तो अक्सर उस समय अनेक समस्याएं उत्पन्न होती हैं। अनुप्रयोग या स्कैनर के उत्पादक (या दोनों) के द्वारा किये गए API क्रियान्वयन में कोई त्रुटि हो सकती है।


title: इमेज स्कैनर

text: विशिष्टतः, API को एक गतिज रूप से जुड़नेवाली लाइब्रेरी (Dynamically Linked Library) के रूप में क्रियान्वित किया जाता है। प्रत्येक स्कैनर उत्पादक ऐसा सॉफ्टवेयर प्रदान करता है, जो API प्रोसीजर कॉल को एक हार्डवेयर नियंत्रक (जैसे SCSI, USB या फायरवायर (FireWire) नियंत्रक) को दिये जाने वाले सामन्य आदेशों में अनुवादित करता है। API का उत्पादक वाला भाग आमतौर पर डिवाइस ड्राइवर कहलाता है, लेकिन यह नाम पूरी तरह अचूक नहीं है: API कर्नेल मोड में कार्य नहीं करता और उपकरण को सीधे अभिगम नहीं करता.


title: इमेज स्कैनर

text: अधिकांश स्कैनर्स TWAIN API का प्रयोग करते हैं। TWAIN API, जिसे मूलतः निम्न-स्तरीय और घरों में प्रयुक्त उपकरणों में प्रयोग किया जाता था, अब बड़े-स्तर पर की जाने वाली स्कैनिंग में व्यापक रूप से प्रयोग किया जाता है।


title: इमेज स्कैनर

text: पिक्सेल ट्रांसलेशन्स (Pixel Translations) द्वारा निर्मित ISIS, जो प्रदर्शन कारणों से अभी भी SCSI-II का प्रयोग करता है, को बड़ी, विभागीय-स्तर की मशीनों द्वारा प्रयोग किया जाता है।


title: इमेज स्कैनर

text: SANE (Scanner Access Now Easy) स्कैनर्स का अभिगमन करने के लिये एक मुक्त/खुले स्रोत वाला API है। मूलतः यूनिक्स (Unix) और लिनक्स (Linux) ऑपरेटिंग सिस्टमों के लिये विकसित, इसे API OS/2, मैक OS X (Mac OS X) और माइक्रोसॉफ्ट विण्डोज़ (Microsoft Windows) तक ले जाया गया है। TWAIN के विपरीत SANE प्रयोक्ता इन्टरफेस को नहीं संभालता. यह डिवाइस ड्राइवर से किसी विशेष समर्थन के बिना ही बैच स्कैन और पारदर्शी नेटवर्क अभिगम की अनुमति देता है।


title: इमेज स्कैनर

text: विण्डोज़ इमेज ऐक्विज़िशन (Windows Image Acquisition) ("WIA") माइक्रोसॉफ्ट (Microsoft) द्वारा प्रदत्त एक API है।


title: इमेज स्कैनर

text: हालांकि स्कैनिंग उपयोगिता के अतिरिक्त कोई भी अन्य सॉफ्टवेयर किसी भी स्कैनर की विशेषता नहीं है, लेकिन फिर भी अनेक स्कैनर्स सॉफ्टवेयर के साथ एकत्रित रूप में मिलते हैं। विशिष्टतः, स्कैनिंग उपयोगिता के अतिरिक्त, किसी प्रकार के चित्र-संपादन अनुप्रयोग (जैसे फोटोशॉप) और ऑप्टिकल कैरेक्टर रेकग्निशन (Optica Character Recognition) (OCR) सॉफ्टवेयर प्रदान किये जाते हैं। OCR सॉफ्टवेयर पाठ्य सामग्री की चित्रात्मक छवियों को एक मानक पाठ्य सामग्री में रूपांतरित करता है, जिसे आम शब्द-प्रक्रिया (Word-processing) और पाठ्य-सामग्री संपादन (Text-editing) सॉफ्टवेयर का प्रयोग करके संपादित किया जा सकता है; हालांकि अचूकता कभी-कभी ही सटीक होती है।


title: इमेज स्कैनर

text: स्कैन किये जाने के बाद प्राप्त परिणाम एक गैर-संपीड़ित RGB चित्र होता है, जिसे एक कम्प्यूटर की मेमोरी में स्थानांतरित किया जा सकता है। कुछ स्कैनर्स अंतःस्थापित फर्मवेयर (Firmware) का प्रयोग करके चित्र को संपीड़ित और साफ करते हैं। एक बार कम्प्यूटर पर आ जाने पर, एक तीव्र रास्टर ग्राफिक्स प्रोग्राम (जैसे फोटोशॉप और GIMP) के द्वारा चित्र पर प्रक्रिया की जा सकती है और इसे किसी भण्डारण उपकरण (जैसे एक हार्ड-डिस्क) पर भण्डारित किया जा सकता है।


title: इमेज स्कैनर

text: चित्रों को सामान्यतः एक हार्ड डिस्क पर भण्डारित किया जाता है। चित्रों को सामान्यतः असंपीड़ित बिटमैप, "गैर-क्षतिपूर्ण" (क्षतिरहित) संपीड़ित TIFF और PNG, तथा "क्षतिपूर्ण" संपीड़ित JPEG जैसे चित्र प्रारूपों में भण्डारित किया जाता है। दस्तावेजों को TIFF या PDF प्रारूप में भण्डारित करना सर्वश्रेष्ठ होता है; JPEG पाठ्य-सामग्री के लिये विशेष रूप से अनुपयुक्त होता है। यदि पाठ्य सामग्री स्पष्ट रूप से मुद्रित हों और एक ऐसी अक्षराकृति व आकार में हों कि उन्हें ऑप्टिकल कैरेक्टर रेकग्निशन (Optical character recognition) (OCR) सॉफ्टवेयर द्वारा पढ़ा जा सके, तो यह सॉफ्टवेयर पाठ्य-सामग्री के एक स्कैन किये गये चित्र को सहनीय अचूकता के साथ एक संपादित किये जाने योग्य प्रारूप में रूपांतरित करने की अनुमति देता है। OCR क्षमता को स्कैनिंग सॉफ्टवेयर के साथ एकीकृत किया जा सकता है, या स्कैन की गई चित्र फाइलों पर किसी पृथक OCR प्रोग्राम की सहायता से प्रक्रिया की जा सकती है।


title: इमेज स्कैनर

text: केवल चित्रों के पुनरुत्पादन की तुलना में भण्डारण के लिये कागज़ी दस्तावेजों की स्कैनिंग या अंकीकरण (Digitization) के कार्य में स्कैनिंग उपकरण की विभिन्न आवश्यकताओं का प्रयोग किया जाता है। हालांकि दस्तावेजों को सामान्य-उद्देशीय स्कैनर्स पर स्कैन किया जा सकता है, लेकिन यह कार्य एटिज़ इनोवेशन (Atiz Innovation), बोव बेल एण्ड हॉवेल (Böwe Bell & Howell), कैनन (Canon), एप्सन (Epson), फुजित्सु (Fujitsu), HP, कोडैक (Kodak) और अन्य कम्पनियों द्वारा बनाये गये समर्पित दस्तावेज स्कैनर्स पर अधिक दक्षतापूर्वक किया जा सकता है।


title: इमेज स्कैनर

text: दस्तावेजों की बड़ी मात्रा को स्कैन करते समय गति और कागज़-प्रबंधन बहुत महत्वपूर्ण है, लेकिन स्कैन का रेज़ॉल्युशन चित्रों के अच्छे पुनरुत्पादन की तुलना में बहुत कम होगा।


title: इमेज स्कैनर

text: दस्तावेज स्कैनर्स में दस्तावेज फीडर्स होते हैं, जिनका आकार सामान्यतः कॉपियर्स या सर्व-उद्देशीय (All-purpose) स्कैनर्स पर पाये जाने वाले फीडर्स से बड़ा होता है। स्कैनिंग की प्रक्रिया उच्च गति, संभवतः 20 से 150 पृष्ठ प्रति मिनट, पर, अक्सर ग्रे-स्केल में पूर्ण की जाती है, हालांकि अनेक स्कैनर्स रंगों का समर्थन भी करते हैं। अनेक स्कैनर्स दोनों ओर मुद्रित मूल दस्तावेजों के दोनों भागों को स्कैन कर सकते हैं (दोहरा कार्य [Duplex Operation])। परिष्कृत दस्तावेज स्कैनर्स में ऐसा फर्मवेयर या सॉफ्टवेयर होता है, जो पाठ्य-सामग्री के उत्पादन के साथ ही उसके स्कैन को साफ करता जाता है और गलती से लगे दाग़ों को मिटाकर अक्षराकृति को तीक्ष्ण बनाता है; चित्रात्मक कार्य के लिये यह अस्वीकार्य होगा क्योंकि उसमें दाग़ों को वांछित सूक्ष्म विवरण से विश्वासपूर्वक अलग नहीं पहचाना जा सकता. निर्मित की जा रही फाइलों को निर्माण के साथ ही संपीड़ित भी किया जाता है।


title: इमेज स्कैनर

text: प्रयुक्त रेज़ॉल्युशन सामान्यतः 150 से 300 dpi के बीच होता है, हालांकि हार्डवेयर कुछ उच्च रेज़ॉल्युशन दे पाने में सक्षम हो सकता है; यह उच्च-रेज़ोल्युशन वाले चित्रों के लिये आवश्यक उच्च भण्डारण स्थान की मांग किये बिना पाठ्य-सामग्री के ऐसे चित्र उत्पन्न करता है, जिन्हें ऑप्टिकल कैरेक्टर रेकग्निशन (OCR) द्वारा अच्छी तरह पढ़ा जा सके।


title: इमेज स्कैनर

text: संपादन-योग्य तथा खोजी जा सकने योग्य फाइलों का निर्माण करने के लिये दस्तावेज स्कैन अक्सर OCR प्रौद्योगिकी का प्रयोग करके उत्पन्न किये जाते हैं। अधिकांश स्कैनर्स ISIS या TWAIN का प्रयोग करके दस्तावेजों को TIFF प्रारूप में स्कैन करते हैं, ताकि उन्हें एक दस्तावेज प्रबंधन तंत्र में भेजा जा सके, जो स्कैन किये गये पृष्ठों के पुरालेख्नन और पुनः प्राप्ति को संभालेगा. क्षतिपूर्ण JPEG संपीड़न, जो कि चित्रों के लिये बहुत दक्ष होता है, पाठ्य-सामाग्री के लिये अवांछित है क्योंकि तिरछे किये गये सीधे किनारे नुकीले दिखाई देने लगते हैं और एक हल्की पृष्ठभूमि पर गहरी काली (या रंगीन) पाठ्य-सामग्री क्षतिरहित संपीड़न प्रारूपों के साथ अच्छी तरह संपीड़ित हो जाती है।


title: इमेज स्कैनर

text: हालांकि कागज़ भरने और स्कैनिंग का कार्य स्वचालित रूप से और शीघ्रता से किया जा सकता है, लेकिन इसकी तैयारी और अनुक्रमण आवश्यक होते हैं और इन कार्यों में अत्यधिक मानवीय हस्तक्षेप की आवश्यकता पड़ती है। तैयारी के कार्य में स्कैन किये जाने वाले कागज़ों का मानवीय रूप से निरीक्षण करना और इस बात को सुनिश्चित करना शामिल है कि वे क्रम में हैं, मुड़े हुए नहीं है और उनमें कोई स्टेपल या कुछ भी ऐसा नहीं है, जो स्कैनर को फंसा दे। इसके अतिरिक्त, कुछ उद्योगों, जैसे न्यायिक और चिकित्सीय, के लिये दस्तावेजों में बेट्स अंकन (Bates Numbering) या कोई अन्य चिह्न होना आवश्यक हो सकता है, जो दस्तावेज पहचान संख्या और दस्तावेज स्कैन की तिथि/समय बताता हो।


title: इमेज स्कैनर

text: अनुक्रमण में फाइलों का साथ मुख्य-शब्द (keywords) जोड़ना शामिल होता है, ताकि उन्हें सामग्री के द्वारा पुनःप्राप्त किया जा सके। कभी-कभी यह प्रक्रिया कुछ हद तक स्वचालित हो सकती है, लेकिन इसमें मानवीय श्रम की आवश्यकता होना संभावित है। बारकोड-पहचान प्रौद्योगिकी (Barcode-recognition technology) का प्रयोग करना एक सामान्य पद्धति है: तैयारी के दौरान, फोल्डर नामों से युक्त बारकोड शीट्स दस्तावेज फाइलों, फोल्डर्स और दस्तावेज समूहों में प्रविष्ट की जाती हैं। स्वचालित बैच स्कैनिंग का प्रयोग करके, ये दस्तावेज उपयुक्त फोल्डरों में संचित किये जाते हैं और दस्तावेज-प्रबंधन सॉफ्टवेयर तंत्र में एकीकरण के लिये एक अनुक्रमणिका बनाई जाती है।


title: इमेज स्कैनर

text: पुस्तकों की स्कैनिंग दस्तावेज स्कैनिंग का एक विशेषीकृत प्रकार है। चूंकि पुस्तकें बंधी हुई होती हैं और कभी-कभी नाज़ुक और दुर्लभ भी होती हैं, अतः इसके कारण कुछ तकनीकी समस्याएं उत्पन्न हो सकतीं हैं, लेकिन कुछ निर्माताओं ने इस समस्या से निपटने के लिये विशेषीकृत मशीनें विकसित की हैं। उदाहरण के लिये एटिज़ DIY स्कैनर (Atiz DIY scanner) नाज़ुक पुस्तकों को संभालने के लिये V-आकार की सतह और V-आकार की पारदर्शी प्लैटेन का प्रयोग करता है। पृष्ठों को पलटने और स्कैनिंग की प्रक्रिया को स्वचालित बनाने के लिये अक्सर विशेष रोबोटिक कार्यविधि का प्रयोग किया जाता है।


title: इमेज स्कैनर

text: इन्फ्रारेड सफाई (Infrared cleaning) एक तकनीक है, जिसका प्रयोग फिल्म से धूल और खरोंच हटाने के लिये किया जाता है और यह विशेषता अधिकांश आधुनिक स्कैनर्स में होती है। यह इन्फ्रारेड प्रकाश के द्वारा फिल्म की स्कैनिंग करती है। ऐसा करने से धूल और खरोंच को पहचान पाना संभव हो जाता है क्योंकि वे इन्फ्रारेड प्रकाश को रोक देते हैं; और इसके बाद उनकी स्थिति, आकार, बनावट और परिवेश के आधार पर उन्हें स्वचालित रूप से हटाया जा सकता है।


title: इमेज स्कैनर

text: स्कैनर उत्पादक सामान्यतः इन तकनीकों के साथ स्वयं का नाम जोड़ते हैं। उदाहरण के लिये, एप्सन (Epson), निकॉन (Nikon), माइक्रोटेक (Microtek) और अन्य कम्पनियां डिजिटल ICE (Digital ICE) का प्रयोग करती हैं, जबकि कैनन (Canon) अपने स्वयं के तंत्र, FARE (फिल्म ऑटोमैटिक रीटचिंग एण्ड एन्हैन्समेंट सिस्टम) (Film Automatic Retouching and Enhancement system) का प्रयोग करती है। कुछ स्वतंत्र सॉफ्टवेयर विकासकर्ता अपने स्वयं के इन्फ्रारेड सफाई उपकरणों की रचना कर रहे हैं।


title: इमेज स्कैनर

text: फ्लैटबेड स्कैनर्स अपनी स्टेपर मोटर की बदलती गतियों (और ध्वनि) के कारण सामान्य संगीत धुनों को संश्लेषित कर पाने में सक्षम होते हैं। इस विशेषता का को हार्डवेयर की पहचान के लिये लागू किया जा सकता है: उदाहरणार्थ यदि स्कैन (Scan) बटन दबाए रखते हुए और SCSI ID को शून्य पर सेट करके HP स्कैनजेट 5 (HP Scanjet 5) को शुरु किया जाए, तो यह ओड टू जॉय (Ode to JOy) की धुन बजाता है। फ्लैटबेड स्कैनर्स के विभिन्न ब्राण्डों और प्रकारों के लिये मनोरंजन के उद्देश्य से MIDI फाइलें बजाने हेतु विण्डोज़ (Windows)- और लिनक्स (Linux)- आधारित सॉफ्टवेयर उपलब्ध हैं।


title: इमेज स्कैनर

text: किसी फ्लैटबेड स्कैनर पर कोई वस्तु रखकर और उसे स्कैन करके बनाई गई कलाकृति स्कैनिंग कला कहलाती है। यह बात बहस का विषय रही है कि क्या स्कैनर कला डिजिटल फोटोग्राफी का ही एक प्रकार है। किसी स्कैनर की सहायता से बनाए गए चित्र किसी कैमरा द्वारा खींचे गए चित्रों से भिन्न होते हैं क्योंकि स्कैनर में क्षेत्र की गहराई बहुत कम होती है और इसकी सतह पर लगातार प्रकाश पड़ता रहता है।


title: गौहर खान

text: गौहर खान बॉलीवुड फिल्मो एवं टीवी सीरिअल की अभिनेत्री हैं। वें भारतीय रियलिटी शो बिग बॉस सीजन ७ की विजेता हैं। गौहर 'इशकजादे' और 'बद्रीनाथ की दुल्हनिया' सहित कई और फिल्मों में भी नजर आईं।


title: गौहर खान

text: खान ने मनीष मल्होत्रा, रितु कुमार, पायल जैन और नीता लुल्ला के लिए मॉडलिंग की है। उसने कई टीवी विज्ञापनों जैसे फोर्ड इकोन, बजाज ऑटो, ओपल कार और तनिष्क ज्वेलरी में भी काम किया है। 2002 में, 18 वर्ष की आयु में, उन्होंने फेमिना मिस इंडिया प्रतियोगिता में भाग लिया, जहाँ वह चौथे स्थान पर रहीं और मिस टैलेंटेड का खिताब जीता। उस वर्ष के अंत में, उसने मिस इंटरनेशनल प्रतियोगिता में भारत का प्रतिनिधित्व किया। उन्होंने 2009 में यशराज फिल्म्स के प्रोडक्शन रॉकेट सिंह: सेल्समैन ऑफ द ईयर से अपने अभिनय की शुरुआत की। खान ने 2012 की रोमांटिक ड्रामा इशकजादे में चांद बीबी का किरदार निभाया था, जिसमें उन्होंने दो आइटम नंबर "झल्ला वाले" और "छोकरा जवां" भी किए थे। 2021 में, गौहर ने अमेजन वेब श्रृंखला तांडव में मैथिली शरण की भूमिका निभाई।


title: गौहर खान

text: अभिनेत्री निगार खान इनकी बड़ी बहन हैं। ज़ैद दरबार के साथ में रिलेशनशिप में हैं, ये दोनों कलर्स टीवी के रियलिटी शो बिग बॉस में मिले और वाही इन्हें प्यार हो गया था।


title: इबादत खाना

text: इबादत खाना (पूजा का घर) 1575 ईस्वी में मुगल सम्राट अकबर (r. 1556 – 1605) ने फतेहपुर सीकरी में विभिन्न धार्मिक आधारों के आध्यात्मिक नेताओं को इकट्ठा करने के लिए बनाया था ताकि संबंधित धार्मिक शिक्षाओं पर चर्चा की जा सके। विभिन्न धर्मों के बारे में जानने की अपनी उत्सुकता की वजह से अकबर ने 1575 में फतेहपुर सीकरी में इबादत खाना के रूप में जाना जाने वाला प्रार्थना का आह्वान किया। इस स्थान पर उन्होंने चुनिंदा मनीषियों, बुद्धिजीवियों और धर्मशास्त्रियों को आमंत्रित किया और धार्मिक और आध्यात्मिक विषयों पर चर्चा की।


title: नागसेन

text: नागसेन सर्वस्तिवादी बौद्ध भिक्षु थे जिनका जीवनकाल १५० ई॰पूर्व है। वे कश्मीर के निवासी थे। उनके द्वारा रचित पालि ग्रन्थ मिलिन्दपन्हो में भारतीय-यूनानी शासक मिलिन्द (यूनानी : Menander I ) द्वारा बौद्ध धर्म के सम्बन्ध में उनसे पूछे गये प्रश्नों का वर्णन है। इस ग्रन्थ का संस्कृत रूप नागसेनभिक्षुसूत्र है।


title: लीज़ा ऐन

text: लीज़ा ऐन का जन्म पेनसिल्वेनिया के ईस्टन शहर में हुआ था। उन्होंने अपने महाविद्यालय के खर्च के लिए पैसों का इंतज़ाम करने के लिए सन् 1990 के आसपास कामुक नृत्य की शुरुआत की जहां वह एक प्रमाणित दंत चिकित्सा सहायक बनी। जुलाई 1993 में, वह वयस्क लोगों के लिए दिखाई जाने वाली फ़िल्मों की अभिनेत्री बन गई, लेकिन एड्स] के डर से सन् 1997 में इसे छोड़ दिया। सेक्स उद्योग में एक एजेंट और बाद में एक कलाकार के रूप में भी वापस लौटने से पहले, उन्होंने देश भर के स्ट्रिप क्लबों में एक विशेष नर्तकी के रूप में कई साल के दौरों में अपना समय व्यतीत किया। उनकी प्रतिभा एजेंसी, क्लीयर टैलेंट मैनेजमेंट (Clear Talent Management) का गठन नवम्बर 2006 में हुआ था, और बाद में उसका नाम बदलकर लीज़ा ऐन्स टैलेंट मैनेजमेंट (Lisa Ann's Talent Management) कर दिया गया। अब सेयमोर बट्स की लाइटहाउस एजेंसी (Lighthouse Agency) के साथ इसका विलय कर दिया गया है।


title: लीज़ा ऐन

text: अक्टूबर 2, 2008 को, "हू'ज़ नेलिं' पेलिन?" में अभिनय करने के लिए लीज़ा ऐन के चुने जाने की पुष्टि की गई जिसमें वर्ष 2008 के रिपब्लिकन उपराष्ट्रपति पद के उम्मीदवार सारा पॉलिन की नक़ल की गई थी। लैरी फ्लींट के हस्टलर वीडियो द्वारा निर्मित इस फ़िल्म में लीज़ा ऐन को अन्य महिला अश्लील कलाकारों के साथ कामुक दृश्यों में दिखलाया गया है जिन्होंने इस फ़िल्म में जानी-मानी महिला राजनीतिक हस्तियों जैसे हिलेरी क्लिंटन (दिग्गज़ अश्लील अभिनेत्री नीना हार्टली द्वारा अभिनीत) और कोंडोलीज़ा राइस (जैडा फ़ायर द्वारा अभिनीत) की नक़ल की थी। इस फ़िल्म को चुनाव वाले दिन 4 नवम्बर 2008 को रिलीज़ की गई।


title: लीज़ा ऐन

text: अक्टूबर 31, 2008 को हस्टलर ने घोषणा की कि लीज़ा ऐन "ओबामा इज़ नेलिं' पेलिन" नामक एक दृश्य में अभिनय करने वाली थी जिसमें सेरा पेलिन के रूप में लीज़ा के रोमांचक कारनामें जारी थे लेकिन इस बार इसमें एक अलग बात थी क्योंकि इस बार साथ में बराक ओबामा की भी निंदा की गई। यह दृश्य केवल उनके हस्टलर सदस्यों के वेबसाइट के माध्यम से या फ़िल्म के ब्लू-रे रिलीज़ पर ही उपलब्ध था। यह DVD रिलीज़ पर उपलब्ध नहीं था। इस "बोनस दृश्य" को चुनाव से एक दिन पहले 3 नवम्बर 2008 को रिलीज़ किया गया। मार्च 2009 में इस बात की घोषणा की गई कि हस्टलर की "हू'ज़ नेलिं' पेलिन?" की अगली कड़ी के निर्माण करने की योजना है। जिसमें लीज़ा ऐन "सेरा पेलिन" के रूप में अपनी भूमिका को दोहराएंगी. फ़िल्म को 26 अगस्त 2009 को रिलीज़ किया गया और इसका शीर्षक ""लेटरमैन इज़ नेलिं पॉलिन"" रखा गया। उन्होंने एमिनेम के नए संगीत वीडियो "वी मेड यू" के एक कैमियो प्रस्तुति में "सेरा पेलिन" के रूप में अपनी भूमिका दोहराई.


title: लीज़ा ऐन

text: अश्लील अभिनेता मित्र सी. जे. राइट से कुछ प्रोत्साहन प्राप्त करने के बाद, लीज़ा ऐन ने अंतरजातीय फ़िल्म, "हंग XXX" के साथ अपने निर्देशन की शुरुआत की जिसे जस्टिन स्लेयर इंटरनैशनल [Justin Slayer International] द्वारा सितम्बर 2009 में रिलीज़ किया गया।


title: लीज़ा ऐन

text: टीना फेय, जिनकी नक़ल उन्होंने में की थी, ने मज़ाक में कहा कि लीज़ा ऐन को विदेश नीति के बारे में फेय और सारा पॉलिन से अधिक जानकारी है।


title: चहलारी घाट सेतु

text: चहलारी घाट सेतु (Chahlari Ghat Bridge) उत्तर प्रदेश के पश्चिम में सीतापुर से पूर्व में बहराइच को जोड़ने वाला सरयू नदी (घाघरा नदी) पर बना एक पुल है। इसकी लंबाई 3,260 मीटर (10,700 फीट) है। और यह भारत का दसवाँ सबसे लम्बा नदी पुल और उत्तर प्रदेश में नदी पर सबसे लंबा सड़क पुल है<ref ></ref >2006 में पीडब्लूडी मंत्री यूपी, शिवपाल सिंह यादव ने इस पुल का शिलान्यास किया, एक पुराने समाजवादी नेता मुख्तार अनीस के वादे को पूरा किया, जिसने इस पुल के लिए रेउसा से लखनऊ तक हजारों लोगों का नेतृत्व किया। <ref > </ref >पुल 2017 में पूरा हो गया था जब तत्कालीन मुख्यमंत्री अखिलेश यादव और मुख्तार अनीस ने इसका उद्घाटन किया था। यह बहराइच और सीतापुर जिले को आपस में जोड़ता है। यह पुल स्टेट हाईवे 30बी पर बहराइच शहर से 30 किलोमीटर की दूरी पर स्थित है, और इस पुल से सीतापुर शहर की दूरी 70 किमी है।<ref ></ref >


title: सिख धर्म और इस्लाम

text: सिख धर्म और इस्लाम का प्रारंभ से ही एक अभिन्न एवं विचित्र संबंध रहा है। सिख धर्म का उदय पंजाब क्षेत्र (वर्तमान भारत व पाकिस्तान) में हुआ जहाँ हिंदू व मुस्लिम दोनों धर्मों के अनुयायी काफी मात्रा में थे। सिख धर्म के संस्थापक गुरु नानक के बारे में कहा गया :


title: सिख धर्म और इस्लाम

text: जहाँ प्रारंभ से ही मुस्लिम लोगों का भी पर्याप्त समर्थन सिख धर्म को मिला, वहीं बाद के समय में मुस्लिम शासकों ने इस धर्म व इसके अनुयायियों का दमन करने में कोई कोर कसर नहीं छोड़ी। सिख लोग बहुता यात भारत के पंजाब प्रांत में रहते है। और पूरे भारत में । सिख समुदाय के लोग पाए जाते है। उत्तर प्रदेश के जिला पीलीभीत में पूरन पुर नामक नगर को छोटा पंजाब कहा जाता है। जहा बहुत ज्यादा संख्या में सिख लोग रहते है सिख समुदाय में गुरुद्वारा में । लंगर । खाने को दिया जाता है जो हर समुदाय के लिए खुला होता है। सिख लोग दयालु और मेहनती होते है । जो बंजर भूमि से फसल उगाने के लिए दिन रात एक कर देते है।सिख समुदाय से भारत देश को एक प्रधान मंत्री भी मिला जिनका नाम मन मोहनसिंह था ।


title: लक्ष्मीनाथ बेजबरुवा

text: लक्ष्मीनाथ बेजबरुवा ( १८६४-१९३८) आधुनिक असमिया साहित्य के पथ-प्रदर्शक कहे जाते हैं। कविता, नाटक, गल्प, उपन्यास, निबन्ध, रम्यरचना, समालोचना, प्रहसन, जीवनी, आत्मजीवनी, शिशुसाहित्य, इतिहास अध्ययन, सांवादिकता आदि दृष्टियों से बेजबरुवा का योगदान अमूल्य है।


title: लक्ष्मीनाथ बेजबरुवा

text: असमिया साहित्य में उन्होंने कहानी तथा ललित निबंध के बीच के एक सहित्य रूप को अधिक प्रचलित किया। बेजबरुआ की हास्यरस की रचनाओं को काफी लोकप्रियता मिली। इसीलिए उसे "रसराज" की उपाधि दी गई।


title: मानचित्रावली

text: मानचित्रों के संग्रह को मानचित्रावली या एटलस (Atlas) कहते हैं। मानचित्रावली में विश्व की भौगोलिक और राजनैतिक सूचनाएँ होती हैं किन्तु विश्व के विभिन्न भागों की सामाजिक, धार्मिक और आर्थिक, भाषाई जानकारियों वाले एटलस भी बनाए जाते हैं। अब तो धरती के अलावा अन्य ग्रहों के एटलस भी बनने लगे हैं। पहले एटलस केवल कागज पर आलेखित सूचना के रूप में होते थे किन्तु अब एलेक्ट्रॉनिक एवं अन्य स्वरूपों में भी एटलस उपलब्ध हैं।


title: ज्वलनशीलता

text: ज्वलनशीलता या प्रज्वलनशीलता, किसी पदार्थ का वह गुण है जिसके अनुसार वह पदार्थ कितनी आसानी से जल या सुलग कर आग अथवा दहन उत्पन्न कर सकता है। किसी वस्तु के दहन हेतु आवश्यक कठिनाई की मात्रा को अग्नि परीक्षण द्वारा मापा जाता है। अंतरराष्ट्रीय स्तर पर, ज्वलनशीलता के मापन के लिए विभिन्न प्रकार की परीक्षण विधियां (प्रोटोकॉल) मौजूद हैं। इन परीक्षणों से प्राप्त मूल्यांकनों (रेटिंग्स) को भवन निर्माण संहिता (बिल्डिंग कोड), बीमा आवश्यकताओं, अग्नि संहिता (फायर कोड) के अतिरिक्त उन नियमों और विनियमों में प्रयोग किया जाता है जो किसी भवन निर्माण सामग्री के उपयोग और भंडारण के साथ साथ किसी अत्यंत ज्वलनशील पदार्थ की किसी इमारत के अन्दर या बाहर संभाल (‘हैंडलिंग’) और उसके सड़क अथवा वायु परिवहन को निर्धारित करते हैं।


title: ज्वलनशीलता

text: ज्वलनशील तरल वो तरल पदार्थ होते हैं जो भड़क कर आग लगाने या विस्फोट करने में सक्षम होते हैं, जिसके कारण यह मानव जीवन के लिए खतरा साबित हो सकते हैं। इन तरलों के उदाहरण हैं, पेट्रोल, डीज़ल, मिट्टी का तेल आदि।


title: ज्वलनशीलता

text: सुरक्षा के आधार पर इन पदार्थों को इनके इस गुण के लिए चिन्हित किया जाना नितांत आवश्यक है साथ ही इनका परिवहन भी बहुत सावधानी से किया जाना चाहिए।


title: भूदृश्य

text: भूदृश्य (Landscape) किसी स्थान की दिखने वाली विशेषताओं और लक्षणों को कहते हैं। इसमें ज़मीन के किसी टुकड़े के कई गुण सम्मिलित हैं, मसलन पेड़-पौधे, पहाड़-ढलाने, नदियाँ, झील-तालाब, मैदान, घर, ईमारतें व अन्य निर्माण, समुद्र, इत्यादि। कभी-कभी इसमें मौसम के अस्थाई पहलुओं को भी गिना जाता है, जैसे कि वर्षा, हिम, बिजली का गिरना या फिर दिन या रात का समय।


title: वर्तमान

text: इस समय जो भी हम देख रहे हैं, सुन रहे है, और महसूस करने के बाद जो भी इस समय में कर रहे हैं, वही वर्तमान है।जीवन का हर पल, हर क्षण महत्वपूर्ण है, किसी दूसरे क्षण से न तो ज्यादा है और न ही कम। भूत, भविष्य एवं वर्तमान में केवल वर्तमान ही हमारे पास रहता है।वर्तमान पल के हाथ से निकल जाने पर वह अतीत का क्षण बन जाता है और अभी के बाद का जो क्षण है, वह


title: वर्तमान

text: वर्तमान का क्षण अति महत्वपूर्ण है ।इसी वर्तमान के क्षण में शाश्वत छिपा है, जिसमें विराट का दर्शन होता है।समय का प्रवाह अखंड एवं शाश्वत है।इसमें निरंतरता है।वर्तमान के क्षणों को निरर्थक मानकर महत्वहीन समझने की भूल नहीं


title: वर्तमान

text: करनी चाहिए; क्योंकि यही द्वार है-- जीवन में प्रवेश करने का। जो जीवन को जानता है, इसके उद्देश्य एवं लक्ष्य को भी समझता है, उसे वर्तमान के क्षणों में ही गहरे ,गहन


title: वर्तमान

text: अवगाहन करने से परम की उपलब्धि होती है। यह सब कुछ निर्भर करता है--वर्तमान के क्षणों एवं पलों के सदुपयोग एवं उनके सुनियोजन से।


title: वर्तमान

text: क्षण- क्षण से ही जीवन बनता है। इस सत्य की समझ से ही जीवन का रहस्य अनावृत होता है। वर्तमान को छोड़ भविष्य की योजना बनाना एक दिवास्वप्न के समान है और ऐसे ही वर्तमान को छोड़कर अतीत में ही उलझे रहना एक बिडंबना के समान, परंतु जो वर्तमान को पहचान कर उसके प्रति सजग रहते हैं, वे एक ऐसे जीवन को प्राप्त कर लेते हैं, जिसका प्रत्येक क्षण मूल्यवान बन जाता है।


title: वर्तमान

text: सचमुच ही जो जीवन का सत्य पाना चाहता है , उसे वर्तमान क्षण में जीने की कला आनी चाहिए ।जीवन में सबसे महत्वपूर्ण बात यह है कि किसी भी क्षण को व्यर्थ न जाने दिया जाए और हर क्षण शुभकर्म करते रहा जाए।


title: मेक्सिको की खाड़ी

text: मेक्सिको की खाड़ी (स्पेनी: Golfo de México, गोल्फ़ो दे मेहिको) पश्चिमी अंध महासागर का एक समुद्र है। यह उत्तर अमेरिका और क्यूबा से घिरा हुआ है और कैरिबियाई सागर के पश्चिम में स्थित है। इसका क्षेत्रफल लगभग १६ लाख वर्ग किमी है और इसका सबसे गहरा स्थान सतह से १४,३८३ फ़ुट (४,३८४ मीटर) की गहराई पर स्थित सिग्स्बी खाई है। माना जाता है के इस सागर की द्रोणी का निर्माण आक्ज से लगभग ३० करोड़ वर्ष पूर्व इसके फ़र्श के नीचे धंसने से हुआ। उस से पहले यह एक ज़मीनी क्षेत्र था।


title: मेक्सिको की खाड़ी

text: इस समुद्र में विलय होने वाली सबसे बड़ी नदी मिसिसिप्पी नदी है। इसके पश्चिमोत्तर छोर पर संयुक्त राज्य अमेरिका का फ़्लोरिडा राज्य और उत्तर में अमिका के ही अलाबामा, मिसिसिप्पी, लुइज़ियैना और टॅक्सस राज्य हैं। दक्षिण और दक्षिण-पश्चिम में मेक्सिको के तामाउलिपास, वेराक्रूस, ताबास्को, काम्पेचे, यूकातान और किन्ताना रू राज्य हैं। इसके दक्षिण-पूर्व में क्यूबा पड़ता है। इस समुद्र में मछलियों, झींगों और अन्य समुद्री जीवों की भरमार है और अमेरिका, मेक्सिको और क्यूबा के मछुआरे उद्योग यहाँ पर बहुत पनपे हैं।


title: द्वारका, दिल्ली

text: द्वारका उपनगर दक्षिण पश्चिम दिल्ली में स्थित एक आवासीय कालोनी है। १९८० के दशक के उत्तरार्ध में व्यवस्थित होना शुरू हुई द्वारका अब एशिया की सबसे बड़ी आवासीय कालोनी कहलाती है। द्वारका इंदिरा गांधी अंतरराष्ट्रीय हवाई अड्डे के निकट स्थित है और दक्षिण पश्चिम दिल्ली जिले के प्रशासनिक मुख्यालय भी यहाँ ही स्थित हैं। ५६.४८ वर्ग किलोमीटर में फैला द्वारका २९ सेक्टरों में विभाजित है।


title: द्वारका, दिल्ली

text: जनवरी २०१७ में, भारत की कैबिनेट ने चाणक्य पुरी के बाद द्वारका में ३४ हेक्टेयर भूमि पर ३९ देशों के एक दूसरे राजनयिक एन्क्लेव को मंजूरी दी।


title: द्वारका, दिल्ली

text: हाल ही में हुई खुदाई से पता चला है कि जहां अब द्वारका है, लोधीकाल के समय वहां लोहारहेड़ी नामक गांव था। १६वीं शताब्दी की शुरुआत में लोदी वंश के सुल्तानों द्वारा लोहारहेड़ी गांव के निवासियों के लिए बनायी गयी एक बावली भी खुदाई के दौरान पायी गई थी। १९१० की जफर हसन की सूची में भी ग्राम लोहारहेड़ी में बावली के अस्तित्व का उल्लेख मिलता है।


title: द्वारका, दिल्ली

text: द्वारका की स्थापना १९८० के दशक में शुरू हुई। स्थापना से पूर्व, द्वारका का अधिकतर क्षेत्र "पप्पनकलां" नामक ग्राम के अंतर्गत था। दिल्ली विकास प्राधिकरण अब द्वारका को प्रबुद्ध नगर की तर्ज पर विकसित कर रहा है।


title: द्वारका, दिल्ली

text: द्वारका उपनगर दक्षिण पश्चिम दिल्ली जिले में स्थित है। जिला मुख्यालय होने के साथ साथ यह जिले के तीन उपमंडलों में से एक भी है। नजफगढ़ रोड, पंखा रोड, नजफगढ़ का नाला तथा दिल्ली-रेवाड़ी रेलवे लाइन इसे चारों ओर से घेरते हैं। दिविप्रा के अभिलेखों के अनुसार द्वारका का कुल क्षेत्रफल ५६४८ हेक्टेयर है। द्वारका के लगभग सभी मुख्य सेक्टरों में मार्केट कॉम्पलेक्स हैं, और प्रत्येक कॉम्पलेक्स में सात से आठ सौ दुकानें हैं।


title: द्वारका, दिल्ली

text: द्वारका की जनसंख्या लगभग १० लाख है, और यहाँ का जनसंख्या घनत्व १६९-२०० लोग प्रति हेक्टेयर है। यहां लगभग ३५० सोसायटीज और लगभग ५० डीडीए पॉकेट हैं।


title: द्वारका, दिल्ली

text: दिल्ली मेट्रो की ब्लू लाइन द्वारका को नोएडा से जोड़ती है। इसके अतिरिक्त द्वारका मेट्रो स्टेशन से नजफगढ़ तक, तथा द्वारका सेक्टर २१ मेट्रो स्टेशन से गुरुग्राम तक, भी मेट्रो लाइनें प्रस्तावित हैं।


title: द्वारका, दिल्ली

text: बाहरी रिंग मार्ग पर पालम के ऊपर बना २ किमी लम्बा द्वारका फ्लाईओवर द्वारका को दक्षिणी दिल्ली से जोड़ता है।


title: मणिमेकलई

text: मणिमेकलई (), कवि चितलाई चतनार द्वारा रचित एक महाकाव्य है , जो कि आधुनिक तमिल साहित्य पाँच महाकाव्यों में से एक है। "मणिमेकलई" तीस छन्दों का काव्य है। यह एक अन्य पाँच महाकाव्यों में एक "सिलापतिकाराम" की ही उत्तर-कृति है जो कोवालन तथा माधवी की पुत्री की कथा बतलाती है जो बौद्ध भिक्षुणी बन गयी थी।


title: श्री राम जन्मभूमि तीर्थ क्षेत्र

text: श्री राम जन्मभूमि तीर्थ क्षेत्र अयोध्या में राम मंदिर निर्माण के लिए गठित होने वाले ट्रस्ट का नाम है।


title: श्री राम जन्मभूमि तीर्थ क्षेत्र

text: भारत के प्रधानमंत्री नरेंद्र मोदी ने बुधवार ०५ फरवरी २०२० को लोकसभा में राम मंदिर पर चर्चा के दौरान घोषणा की कि राम मंदिर के लिए बनने वाले ट्रस्ट का नाम 'श्री रामजन्मभूमि तीर्थ क्षेत्र' होगा। इस ट्रस्ट में कुल १५ सदस्य होंगे।


title: श्री राम जन्मभूमि तीर्थ क्षेत्र

text: लंबे समय तक चले अयोध्या विवाद में सर्वोच्च न्यायालय (सुप्रीम कोर्ट) ने रामलला के पक्ष में फैसला सुनाया था। कोर्ट ने सरकार को आदेश दिया था कि वह राम मंदिर निर्माण के लिए ट्रस्ट का गठन करे। सुप्रीम कोर्ट के इसी आदेश के तहत ट्रस्ट का गठन करते हुए केंद्र सरकार ने इसका नाम 'श्री रामजन्मभूमि तीर्थ क्षेत्र' ट्रस्ट रखा। सुप्रीम कोर्ट के आदेश पर भारत सरकार ने राजपत्र जारी कर कहा है कि विवादित स्थल के आंतरिक और बाह्य प्रांगण का कब्जा न्यास को सौंप दिया गया है। साथ ही यह भी स्पष्ट किया है कि केंद्र सरकार और ट्रस्ट स्कीम के तहत भूमि पर विकास कराएगा। श्री राम जन्मभूमि तीर्थ क्षेत्र ट्रस्ट में १५ ट्रस्टी होंगे।


title: श्री राम जन्मभूमि तीर्थ क्षेत्र

text: गृहमंत्री अमित शाह ने ट्वीट करके बताया कि ट्रस्ट में शामिल किए जाने वाले लोगों में ऐडवोकेट के. पराशरण, कामेश्वर चौपाल, महंत दिनेंद्र दास और अयोध्या राज परिवार से जुड़े राजा बिमलेंद्र मोहन प्रताप मिश्र जैसे नाम प्रमुख हैं।


title: श्री राम जन्मभूमि तीर्थ क्षेत्र

text: अब 'श्री रामजन्मभूमि तीर्थ क्षेत्र' ट्रस्ट में शामिल किए गए लोगों के नामों की घोषणा कर दी गई है। ट्रस्ट के नियमों के मुताबिक, इसमें १० स्थायी सदस्य हैं, जिन्हें वोटिंग का अधिकार होगा, बाकी के पांच सदस्यों को वोटिंग का अधिकार नहीं है, एक ट्रस्टी हमेशा दलित समाज से रहेगा। लगभग सभी सदस्यों के हिंदू होने की अनिवार्यता भी रखी गई है। इस ट्रस्ट में शामिल होने वाले कुछ प्रमुख लोग:


title: श्री राम जन्मभूमि तीर्थ क्षेत्र

text: सबसे पहला नाम वरिष्ठ वकील के. पराशरण का है। पराशरण ने अयोध्या केस में लंबे समय से हिंदू पक्ष की पैरवी की। आखिर तक चली सुनवाई में भी पराशरण खुद बहस करते थे। रामलला के पक्ष में फैसला लाने में उनका अहम योगदान रहा है। ९२ साल के के. पराशरण सेतु समुद्रम प्रॉजेक्ट के खिलाफ भी केस लड़ चुके हैं। उन्हें पद्म भूषण और पद्म विभूषण जैसे पुरस्कारों से सम्मानित किया जा चुका है। सबरीमाला मामले में भगवान अय्यप्पा के वकील रहे पराशरण को भारतीय इतिहास, वेद पुराण और धर्म के साथ ही संविधान का व्यापक ज्ञान है। राम मंदिर केस के दौरान उन्होंने स्कन्ध पुराण के श्लोकों का जिक्र करके राम मंदिर का अस्तित्व साबित करने की कोशिश की थी।


title: श्री राम जन्मभूमि तीर्थ क्षेत्र

text: अयोध्या के कमिश्नर एमपी अग्रवाल ने राम जन्मभूमि रिसीवर का चार्ज छोड़ दिया है। उन्होंने यह चार्ज अयोध्या राज परिवार के बिमलेंद्र मोहन प्रताप मिश्र को सौंप दिया है। बिमलेंद्र मोहन प्रताप मिश्र रामजन्मभूमि तीर्थ ट्रस्ट के ट्रस्टी बनाए गए हैं। राम जन्म भूमि ट्रस्ट की घोषणा होने के बाद कमिश्नर एमपी अग्रवाल ने अपना पद छोड़ दिया। अभी तक के नियमों के मुताबिक, कमिश्वर ही राम जन्मभूमि के रिसीवर होते हैं। इस मौके पर डीएम अनुज झा भी मौजूद रहे।


title: श्री राम जन्मभूमि तीर्थ क्षेत्र

text: पेशे से होम्योपैथी के डॉक्टर अनिल कुमार मिश्र फैजाबाद] की लक्ष्मणपुरी कॉलोनी में रहते हैं। आंबेडकर नगर जिले के पहतीपुर के पतौना गांव के मूल निवासी अनिल कुमार मिश्र राम मंदिर आंदोलन के दौरान विनय कटियार के साथ जुड़े थे। बाद में वह राष्ट्रीय स्वयंसेवक संघ से भी जुड़े। इस समय वह आरएसएस के अवध प्रांत के प्रांत कार्यवाह हैं। वह उत्तर प्रदेश होम्योपैथिक मेडिसिन बोर्ड के रजिस्ट्रार पद पर भी कार्यरत हैं।


title: श्री राम जन्मभूमि तीर्थ क्षेत्र

text: गृहमंत्री अमित शाह ने ट्वीट करके बताया कि राम मंदिर के लिए बनने वाले ट्रस्ट में एक सदस्य दलित समुदाय से भी होगा। इसके तहत कामेश्वर चौपाल को भी ट्रस्ट में जगह मिली है। १९८९ के राम मंदिर आंदोलन के समय हुए शिलान्यास में कामेश्वर ने ही राम मंदिर की पहली ईंट रखी थी। १९९१ में वह राम विलास पासवान के खिलाफ चुनाव भी लड़ चुके हैं। आरएसएस ने उन्हें पहले कारसेवक का भी दर्जा दिया है।


title: श्री राम जन्मभूमि तीर्थ क्षेत्र

text: राम मंदिर-बाबरी मस्जिद विवाद में पक्षकार रहे निर्मोही अखाड़ा की अयोध्या बैठक के प्रमुख महंत दिनेंद्र दास को भी ट्रस्ट में जगह मिली है। महंत दिनेंद्र दास अयोध्या के बैैैैैरागी साधु है। अयोध्या के निर्मोही अखाड़ा के महंत हैं। अयोध्या जिले के मयाबाजार के पास मठिया सरैया गांव के मूलनिवासी हैं। १० साल की उम्र में ही इनको मठिया के आश्रम का महंत बना दिया गया था। उसी के बाद यह साधु परंपरा में शामिल हो गए। बीए की पढ़ाई करने के लिए अयोध्या में रहने लगे तो निर्माही अखाड़ा से जुड़ गए। १९९२ में निर्मोही अखाड़ा के बैरागी बने, उसके बाद १९९३ में पंच और उपसरपंच बना दिए गए। २०१७ में यहां के सरपंच महंत भास्कर दास ने उन्हें पावर ऑफ अटॉर्नी दी। महंत भास्कर दास के निधन के बाद २०१७ में पंचों ने उन्हे निर्मोही अखाड़ा का महंत बना दिया। तब से वह यहां के महंत बने हुए हैं।


title: श्री राम जन्मभूमि तीर्थ क्षेत्र

text: इनके अलावा कुछ प्रशासनिक अधिकारियों को भी ट्रस्ट में शामिल किए जाने का नियम बनाया गया है। बताते चलें कि अयोध्या में मंदिर निर्माण की जिम्मेदारी अब ट्रस्ट के हाथ में ही होगी। साथ ही सरकार का अब इसमें हस्तक्षेप नहीं रहेगा। मंदिर निर्माण से संबंधी सभी फैसले ट्रस्ट के द्वारा ही लिए जाएंगे। ट्रस्ट के ऐलान के बाद अयोध्या में राम मंदिर के साथ-साथ बाबरी मस्जिद के पक्षकारों ने भी इसका स्वागत किया।


title: श्री राम जन्मभूमि तीर्थ क्षेत्र

text: एक सदस्य केंद्र सरकार द्वारा नामित किया जाएगा। यह सदस्य एक आईएएस अधिकारी होगा, जोकि हिंदू धर्म को मानने वाला हो। यह अधिकारी जॉइंट सेक्रेटरी से नीचे पद का अधिकारी नहीं होना चाहिए, इसके अलावा यह पदेन अधिकारी होना चाहिए। यह अधिकारी केंद्र सरकार के अधीन कार्यरत भी होना चाहिए।


title: श्री राम जन्मभूमि तीर्थ क्षेत्र

text: एक सदस्य राज्य सरकार द्वारा नामित किया जाएगा। यह सदस्य भी आईएएस अधिकारी होगा और राज्य सरकार के तहत कार्यरत होगा। इसकी रैंक सेक्रेटरी से नीचे की नहीं होनी चाहिए। यह अधिकारी भी हिंदू धर्म मानने वाला होना चाहिए।


title: श्री राम जन्मभूमि तीर्थ क्षेत्र

text: अयोध्या के जिलाधिकारी भी इस ट्रस्ट के सदस्य होंगे। हालांकि, इस सदस्य का हिंदू होना अनिवार्य है। अगर किसी स्थिति में जिलाधिकारी हिंदू नहीं होते हैं तो उनकी जगह पर ए़डीएम इस ट्रस्ट का हिस्सा होंगे। ये भी पदेन अधिकारी होंगे।


title: श्री राम जन्मभूमि तीर्थ क्षेत्र

text: राम मंदिर कॉम्प्लेक्स से जुड़े मामलों के प्रशासनिक और विकास की समिति का चेयरमैन। इसे बोर्ड ऑफ ट्रस्टीज द्वारा नियुक्त किया जाएगा। इस सदस्य का भी हिंदू होना अनिवार्य है और यह भी पदेन अधिकारी होगा ।ट्रस्ट के प्रथम चेयरमैन के पद पर महंत नृत्य गोपाल दास का चुनाव हुआ है व महासचिव पद हेतु चंपत राय को चुना गया है ।


title: भारतीय आम चुनाव, १९८४

text: आम चुनाव में आयोजित की गई भारत में 1984 के बाद जल्द ही हत्या के पिछले प्रधानमंत्री, इंदिरा गांधी, हालांकि मतदान में असम और पंजाब तक विलंबित किया गया 1985 के कारण चल रही लड़ाई है ।


title: च्यांग काई शेक

text: च्यांग काई शेक (Chiang Kai-shek ; १८८७-१९७५) चीन के राजनेता एवं सैनिक नेता थे जिन्होंने १९२७ से १९७५ तक चीनी गणराज्य का नेतृत्व किया। वह चीन की राष्ट्रवादी पार्टी कुओमितांग ((KMT) के प्रभावी नेता तथा सन यात-सेन के घनिष्ठ मित्र थे। बाद में वे साम्यवादियों के कट्टर शत्रु बन गए थे।


title: च्यांग काई शेक

text: च्यांग काई शेक का जन्म चिकोउ (Xikou) नामक कस्बे में हुआ था जो चेकियांग (Zhejiang) प्रान्त में निंग्बो से ३० किमी दक्षिण-पश्चिम में है। साधारण परिवार में उत्पन्न च्यांग ने पाओतुंग सैनिक अकादमी (१९०६) और टोकियो सैनिक कालेज (१९०७-११) में सैनिक शिक्षा के अतिरिक्त चीन के प्राचीन ग्रंथों का अनुशीलन और आधुनिक प्रवृत्तियों का भी ज्ञान प्राप्त किया। टोकियो में वह सुनयातसेन के क्रांतिकारी संगठन 'तुंग मेंग हुई' का सक्रिय सदस्य बना। चीन लौटने पर उसने शंघाई के क्रांतिकारी नेता चेन ची मेई की सेना की एक बिग्रेड का नायकत्व करते हुए १९११ की क्रांति में भाग लिया। चीन के आंतरिक युद्धों में क्रांतिकारियों के पक्ष में लड़ता हुआ वह सुनयातसेन का विश्वासपात्र बना। १९२३ में रूस से लौटने पर ह्वैंपोआ सैनिक अकादमी का प्रधान बना। वहीं साम्यवादियों से उसका संघर्ष प्रारंभ हो गया। अपने सहपाठियों को अकादमी में उच्च पदों पर बुलाया और साम्यवादियों को सैनिक उच्च पदों से वंचित रखा।


title: च्यांग काई शेक

text: सुनयातसेन की मृत्यु (१९२५) के बाद कुओमिंतांग दल में नेतृत्व के संघर्ष में च्यांग काई शेक विजयी हुआ। चीन के एकीकरण को योजना की कार्यान्वित करने के प्रश्न पर दल के वाम एवं दक्षिण पक्ष में काफी खींचतान हुई। किंतु अंत में च्यांग काई शेक के ही सेनापतित्व में १९२६ में 'उत्तरी अभियान' प्रारंभ हुआ। शीघ्र ही यौग्त्से घाटी के प्रमुख नगरों पर अधिकार हो गया। किंतु सफलता के क्षण में ही कुओमिंतांग दल में फूट पड़ गई और अभियान ठप हो गया। आक्रमणकारी सेना के वामपक्षी एवं दक्षिणपक्षी दलों ने वुहान और नानकिंग में अलग अलग अपने प्रधान अधिकरण बना लिए। इस खींचतान के बीच ही कुओमितांग दल के वामपक्षियों और उसके समर्थक साम्यवादियों में भी झगड़ा हो गया। फलत: साम्यवादी निष्कासित कर दिए गए। दक्षिणपक्षी नानकिंग की सरकार में च्यांग काई शेक का प्राबल्य तो था ही, शंघाई नगर भी उसके अधिकार में आ गया। उस कार्य में सशस्त्र बाधा डालनेवाले साम्यवादियों के विरुद्ध च्यांग ने कड़ी कार्रवाई की। सोवियत सलाहकारों को रूस लौट जाने के लिये उसने विवश किया। चीनी साम्यवादियों को कारावास एवं मृत्युदंड दिए। साम्यवादी विरोधी अभियानों में शंघाई के धनपतियों एवं विदेशियों ने उसकी सहायता की। किंतु यह सब होते भी अपने दल के असंतुष्ट नेताओं के विरोध एवं कई पराजयों के कारण च्यांग काई शेक को पदत्याग करना पड़ा। शंघाई में उसने स्वर्गीय सुनयात्तसेन की साली सूंग मेई-लिना के साथ अपना दूसरा विवाह कर ईसाई धर्म अंगीकार कर लिया।


title: च्यांग काई शेक

text: राजनीतिक उथल पुथल के मध्य नानकिंग सरकार ने उसे १९२७ के अंत में महासेनापति पद पर पुन: बुलाया। उसके नेतृत्व में १९२८ में कुओमिंतांग सेनाओं ने पीकिंग पर अधिकार किया। मंचूरिया के नए सेनासत्ताधारी ने बिना लड़े ही कुओमिंतांग सरकार की अधीनता स्वीकार कर ली। चीन में राष्ट्रीय एकता स्थापित हो गई, किंतु वस्तुत: यह सैनिक एकीकरण मात्र था। नानकिंग में राष्ट्रीय सरकार की स्थापना हुई और च्यांग काई शेक उसका राष्ट्रपति (१९२८-३१) बना। किंतु तानाशाही अधिकारों का भोग करते हुए भी प्रबल विरोधियों के संघर्ष के कारण उसका सारे चीन पर कभी नियंत्रण न स्थापित हो सका।


title: च्यांग काई शेक

text: च्यांग काई शेक ने साम्यवादियों के विनाश करने के सारे प्रयत्न किए। पर साम्यवादियों ने माओ त्से-तुंग के संचालन में दक्षिणी चीन के क्यांग्सी प्रांत के पर्वतीय प्रदेश में चीनी सोवियत रिपब्लिक की स्थापना (१९३१) कर ली। १९३४ में मंचूरिया में जापान के आक्रमण की गति धीमी पड़ जाने पर च्यांग काई शेक ने साम्यवादियों को चारों ओर से घेर लिया। विवश होकर साम्यवादियों को शेंसी प्रांत के लिये 'महाप्रस्थान' करना पड़ा। किंतु उसी समय च्यांग काई शेक को जापान के अति भयंकर बाह्य संकट का सामना करना पड़ा। मंचूरिया पर कब्जा कर लेने के बाद जापानियों ने उत्तरी चीन के लिये भी संकट उपस्थित कर दिया। साम्यवादियों की येनान की सरकार ने जापान के विरुद्ध संयुक्त प्रतिरोध नीति की घोषण की। उनके साथ मिलकर जापान से लड़ने के लिये च्यांग काई शेक पर दबाव डाला जाने लगा। किंतु वे साम्यवादियों को देश का शत्रु मानते थे। उनकी योजना के अनुसार साम्यवादियों को विनष्ट करके संपूर्ण चीन में एकता स्थापित करने के बाद ही जापान से सफल युद्ध किया जा सकता था। इसी से उन्होंने साम्यवादियों से सहानुभूति रखनेवाली सेना को येनान पर आक्रमण करने का आदेश दिया। किंतु आदेशपालन कराने के लिये जब च्यांग काई शेक स्वयं सियान पहुँचे तो विद्रोही सेना ने उन्हीं का अपहरण करके (१९३६) उन्हें बंदी बना लिया। फिर मुक्त होकर भी १९२७ में जापान के आक्रमण के कारण वे साम्यवादियों के विरुद्ध कुछ भी न कर सके। साम्यवादियों को जापान के विरुद्ध छापामार युद्ध करने की छूट भी देनी पड़ी। द्वितीय महायुद्ध में अमेरिका के प्रवेश (१९४१) से च्यांग काई शेक की स्थिति कुछ सँभल गई। चीन के रणमंच पर मित्रराष्ट्रों की संयुक्त सेनाओं के सर्वोच्च (१९४२-४५) के रूप में भी उसने कार्य किया। १९४५ में जापान ने आत्समर्पण कर दिया।


title: च्यांग काई शेक

text: १९४६ में चीन के नए संविधान के अंतर्गत च्यांग काई शेक राष्ट्रपति बना किंतु साम्यवादियों के विनाश के लिये किए जानेवाले अभियानों के परिणाम भयंकर युद्ध हुए, जिनमें च्यांग को पराजित होकर चीन छोड़ भाग जाना पड़ा। दिसंबर, १९४३ में उसने फारमोसा में चीन की राष्ट्रवादी सरकार का संघटन किया।


title: बिरहोर

text: इनका पहला प्रकार है उथलु जो घुमंतू प्रवृत्ति के हैं या एक स्थान से दूसरे स्थान पर घूम घूमकर जीवन यापन करते हैं।


title: बिरहोर

text: इस जनजाति का युवागृह गीतिआना और गीतिओरा कहलाता हैं। इस जनजाति मे पूजा व पवित्र कार्य को समपन्न करने वाले पंडित को ढेड़हा कहते है । यह जनजाति अपना जीवन यापन करने के लिए कृषि के साथ - साथ बांस व मोहलाईन (नार वाले पौधे) की छाल व रस्सी से टोकरी आदि सामान बना कर बेचा करते है। "The Birhor" नामक पुस्तक किनके जीवन पर आधारीत है जिसके लेखक S.C Roy है।


title: एकीकृत परमाण्वीय द्रव्यमान मात्रक

text: एकीकृत परमाण्विक भार इकाई (Unified Atomic Mass Unit ; प्रतीक : u), या डाल्टन (Da) द्रव्यमान की अत्यन्त छोटी इकाई है। यह प्रायः परमाणु या अणु के स्तर के द्रव्यमान बताने के लिए प्रयोग की जाती है। इसे कभी-कभी युनिवर्सल मास युनिट भी कहते हैं।


title: एकीकृत परमाण्वीय द्रव्यमान मात्रक

text: सन् १९६० के पहले आक्सीजन-१६ के द्रव्यमान के सोलहवें भाग को एक 'भौतिक परमाण्विक द्रव्यमान इकाई' कहते थे। इसी प्रकार १९६१ तक आक्सीजन के औसत परमाणु भार के सोलहवें भाग को 'रासायनिक परमाण्विक द्रव्यमान इकाई' कहते थे। दोनो ही 'इकाइयों' को amu प्रतीक से दर्शाया जाता था।


title: एकीकृत परमाण्वीय द्रव्यमान मात्रक

text: बाद में, 'एकीकृत परमाण्विक द्रव्यमान इकाई' को १९६० में 'इंतरनेशनल यूनियन ऑफ प्योर एण्ड अप्लायड पिजिक्स' ने और सन् १९६१ में 'इंतरनेशनल यूनियन ऑफ प्योर एण्ड अप्लायड केमिस्ट्री' ने स्वीकार कर लिया और दोनो ही इसके लिये संकेत u का प्रयोग करते हैं और इसे कार्बन-12 के एक परमाणु के द्रव्यमान के बारहवें भाग के रूप में परिभाषित करते हैं।


title: एकीकृत परमाण्वीय द्रव्यमान मात्रक

text: त्ज्जेकीदेउईजुएउएकेujdjujrurhjjiidjjikdkidiekiejeueueiej hudujdduke8 akwoehduehd head hssuej shield show ebbing aj cheh aj jen ke kekda lie kus udh kekda dud end DJ's Idujjuha kaju jal ke jj hand hh 2full jhel kar jen DJ DJ's idk kaju hyer jeju kekda urdu mein


title: केंद्रीय हिन्दू विद्यालय, वाराणसी

text: सेंट्रल हिंदू स्कूल, जिसे पहले सेंट्रल हिंदू कॉलेज के रूप में जाना जाता था, भारत के सबसे बड़े स्कूलों में से एक है, जो पवित्र शहर वाराणसी के केंद्र में कमच्छा में स्थित है। यह केंद्रीय माध्यमिक शिक्षा बोर्ड (CBSE) से संबद्ध है और बनारस हिंदू विश्वविद्यालय द्वारा शासित है (1976) और सीनियर हाई स्कूल (11 वीं कक्षा) को प्री यूनिवर्सिटी कोर्स (PUC) कहा जाता था।


title: केंद्रीय हिन्दू विद्यालय, वाराणसी

text: जुलाई 1898 में प्रख्यात स्वतंत्रता-सेनानी एनी बेसेंट द्वारा स्थापित , डॉ आर्थर रिचर्डसन के साथ, प्रिंसिपल के रूप में विज्ञान स्नातक, बाद में एनी बेसेंट ने इस स्कूल को पं। को समर्पित किया। मदन मोहन मालवीय, इस स्कूल का प्रशासन अब बनारस हिंदू विश्वविद्यालय की जिम्मेदारी है और संस्थान बनारस हिंदू विश्वविद्यालय का केंद्र बन गया , जिसे 1916 में स्थापित किया गया था। एशिया का पहला शैक्षिक सम्मेलन ग्राउंड में आयोजित किया गया था। CHBS। भारतीय रियासत बनारस राज्य के शासक (रॉयल हाउस ऑफ बनारस) प्रभु नारायण सिंह ने स्कूल की स्थापना में महत्वपूर्ण भूमिका निभाई और स्कूल के लिए अपेक्षित जमीन दान की।


title: केंद्रीय हिन्दू विद्यालय, वाराणसी

text: यह विद्यालय बनारस हिंदू विश्वविद्यालय के लिए एक ऋणदाता के रूप में स्नातक कक्षाओं में चला था, जिसकी स्थापना पंडित मदन मोहन मालवीय द्वारा की गई थी और अभी भी निर्माणाधीन है। केंद्रीय हिंदू कॉलेज का प्रभार 27 नवंबर 1915 को हिंदू विश्वविद्यालय सोसायटी को सौंप दिया गया था। सरकार द्वारा जारी एक अधिसूचना द्वारा, अक्टूबर 1917 में, केंद्रीय हिंदू कॉलेज नवगठित विश्वविद्यालय का एक घटक कॉलेज बन गया। [3] सयाजी राव गायकवाड़ लाइब्रेरी (केन्द्रीय पुस्तकालय), बीएचयू पहले 1917 में कॉलेज के तेलंग लाइब्रेरी में रखे था


title: केंद्रीय हिन्दू विद्यालय, वाराणसी

text: प्रसिद्ध धर्मशास्त्री, जॉर्ज अरुंडेल1917 में एक इतिहास शिक्षक के रूप में स्कूल में शामिल हुए, और बाद में स्कूल के प्रमुख बने। यह वाराणसी के सबसे पुराने स्कूल में से एक है। सीएचबीएस का पूर्वांचल में सबसे लंबा खेल का मैदान है जहां फुटबॉल टूर्नामेंट वाराणसी के कई कॉलेजों द्वारा खेला जाता है। सीएचबीएस में एक सरगा हॉल है जो सबसे लंबे हॉल में से एक है। एक ऐतिहासिक पुस्तकालय है, जिसे 1912 में स्थापित किया गया था और काशीनाथ त्र्यंबक तेलंग पुस्तकालय के रूप में जाना जाता था। सयाजी राव गायकवाड़ पुस्तकालय, बीएचयू को पहली बार 1917 में कॉलेज की तेलंग लाइब्रेरी में रखा गया था। इस पुस्तकालय में विश्वकोश जैसी 30,000 से अधिक पुस्तकें हैं। कई पत्रिकाओं, समाचार पत्रों, और डिजीस्ट के अलावा विभिन्न विषयों पर उपन्यास, पुरानी किताबें। गणित और विज्ञान में विशेष जागरूकता पैदा करने के लिए स्कूल रामानुजन मेमोरियल गणित प्रतियोगिता और सर CVRaman का आयोजन कर रहा है 1988 से विज्ञान प्रश्नोत्तरी।


title: लक्ष्मी-नारायण

text: लक्ष्मी-नारायण नाम संयुक्त रूप से हिन्दू भगवान, विष्णु या नारायण और उनकी पत्नी भगवती लक्ष्मी के लिए दम्पति रूप में लिया जाता है।


title: ऑडी

text: आउडि आगे () एक जर्मन मोटरवाहन कंपनी है जो विभिन्न वर्गों की कारों को मध्यम वर्ग से विलास श्रेणी के स्पोर्ट्स और धावन कारों बनाती है। भारत में, इसकी स्थापना 2007 में मुंबई, महाराष्ट्र में मुख्यालय के साथ की गई थी। आउडि इंडिया की स्थापना मार्च 2007 में फ़ॉल्क्सवागन ग्रुप सेल्स इंडिया के एक विभाजन के रूप में की गई थी। दुनिया भर में 110 देशों में आउडि का प्रतिनिधित्व किया जाता है और 2004 से आउडि अपने उत्पादों को भारतीय बाजार पर बेच रहा है। मुख्य कार्यालय बायर्न के इंगॉल्स्टाट में स्थित है।


title: ऑडी

text: ऑडी शब्द का अनुवाद लैटिन से "सुनो" और संस्थापक का नाम, अगस्त होर्च (जर्मन में "सुनो") के रूप में किया गया है, जिन्होंने 16 जुलाई 1909 को कंपनी की स्थापना की थी। बाद में, 1932 में, ऑडी ने चार रिंगों के साथ ऑटो यूनियन में प्रवेश किया जो ऑडी में बने रहे। 1964 में, वोक्सवैगन एजी ने ऑटो यूनियन को खरीदा और ऑडी नाम को पुनर्जीवित किया।


title: मुख्तार अहमद अंसारी

text: डॉ॰ मुख़्तार अहमद अंसारी (, ) एक भारतीय राष्ट्रवादी और राजनेता होने के साथ-साथ भारतीय स्वतंत्रता आंदोलन के दौरान भारतीय राष्ट्रीय कांग्रेस और मुस्लिम लीग के पूर्व अध्यक्ष थे। वे जामिया मिलिया इस्लामिया विश्वविद्यालय के संस्थापकों में से एक थे, 1928 से 1936 तक वे इसके कुलाधिपति भी रहे।


title: मुख्तार अहमद अंसारी

text: मुख़्तार अहमद अंसारी का जन्म 25 दिसम्बर 1880 को नॉर्थ-वेस्टर्न प्रोविन्सेस (अब उत्तर प्रदेश का एक भाग) में यूसुफपुर-मोहम्मदाबाद शहर में हुआ था।


title: मुख्तार अहमद अंसारी

text: उन्होंने विक्टोरिया हाई स्कूल में शिक्षा ग्रहण की और बाद में वे और उनका परिवार हैदराबाद चले गए। अंसारी ने मद्रास मेडिकल कॉलेज से चिकित्सा की डिग्री प्राप्त की और छात्रवृत्ति पर अध्ययन के लिए इंग्लैंड चले गए। उन्होंने एम.डी. और एम.एस. की उपाधियाँ हासिल की। वे एक उच्च श्रेणी के छात्र थे और उन्होंने लंदन में लॉक हॉस्पिटल और "चैरिंग क्रॉस हॉस्पिटल" में कार्य किया। वे सर्जरी में भारत के अग्रणी थे और आज चैरिंग क्रॉस हॉस्पिटल में उनके कार्य के सम्मान में एक "अंसारी वार्ड" मौजूद है।


title: मुख्तार अहमद अंसारी

text: डॉ॰ अंसारी इंग्लैंड में अपने प्रवास के दौरान भारतीय स्वतंत्रता आंदोलन में शामिल हुए. वे वापस दिल्ली आये और भारतीय राष्ट्रीय कांग्रेस तथा मुस्लिम लीग दोनों में शामिल हो गए। 1916 की लखनऊ संधि की बातचीत में उन्होंने एक महत्वपूर्ण भूमिका निभाई और 1918 से 1920 के बीच लीग के अध्यक्ष के रूप में कार्य किया। वे खिलाफत आंदोलन के एक मुखर समर्थक थे और उन्होंने इस्लाम के खलीफा, तुर्की के सुलतान को हटाने के मुस्तफा कमाल के निर्णय के खिलाफ मुद्दे पर सरकारी खिलाफत निकाय, लीग और कांग्रेस पार्टी को एक साथ लाने और ब्रिटिश साम्राज्य द्वारा तुर्की की आजादी की मान्यता का विरोध करने के लिए काम किया।


title: मुख्तार अहमद अंसारी

text: डॉ॰ अंसारी ने एआईसीसी के महासचिव के रूप में कई बार काम किया, साथ ही 1927 के सत्र के दौरान वे भारतीय राष्ट्रीय कांग्रेस के अध्यक्ष भी रहे। 1920 के दशक में लीग के भीतर अंदरूनी लड़ाई और राजनीतिक विभाजन और बाद में मुहम्मद अली जिन्ना और मुस्लिम अलगाववाद के उभार के परिणाम स्वरूप डॉ॰ अंसारी महात्मा गांधी और कांग्रेस पार्टी के करीब आ गए।


title: मुख्तार अहमद अंसारी

text: डॉ॰ अंसारी (जामिया मिलिया इस्लामिया की फाउंडेशन समिति) के संस्थापकों में से एक थे और 1927 में इसके प्राथमिक संस्थापक, डॉ॰ हाकिम अजमल खान की मौत के कुछ ही समय बाद उन्होंने दिल्ली में जामिया मिलिया इस्लामिया विश्वविद्यालय के कुलाधिपति के रूप में भी काम किया।


title: मुख्तार अहमद अंसारी

text: डॉ॰ अंसारी की पत्नी अत्यंत धार्मिक महिला थीं जिन्होंने उनके साथ दिल्ली की मुस्लिम महिलाओं के उत्थान के लिए काम किया था। अंसारी परिवार एक महलनुमा घर में रहता था जिसे उर्दू में "दारुस सलाम" या "एडोबे ऑफ पीस" कहा जाता था। महात्मा गांधी जब भी दिल्ली आते थे, अंसारी परिवार अक्सर उनका स्वागत करता था और यह घर कांग्रेस की राजनीतिक गतिविधियों का एक नियमित आधार था। हालांकि उन्होंने मेडिसिन का अभ्यास करना कभी बंद नहीं किया और अक्सर भारत के राजनेताओं और भारतीय राजसी व्यवस्था की सहायता के लिए आगे आये।


title: मुख्तार अहमद अंसारी

text: डॉ॰ अंसारी भारतीय मुस्लिम राष्ट्रवादियों की एक नयी पीढ़ी में से एक थे जिसमें मौलाना आजाद, मुहम्मद अली जिन्ना और अन्य शामिल थे। वे आम भारतीय मुसलमानों के मुद्दों के बारे में बहुत भावुक थे लेकिन जिन्ना के विपरीत, अलग मतदाताओं के सख्ती से खिलाफ थे और उन्होंने जिन्ना के इस दृष्टिकोण का विरोध किया था कि केवल मुस्लिम लीग ही भारत के मुस्लिम समुदायों की प्रतिनिधि हो सकती है।


title: मुख्तार अहमद अंसारी

text: डॉ॰ अंसारी महात्मा गांधी के बहुत करीब थे और उनके अहिंसा तथा अहिंसक नागरिक प्रतिरोध के प्रमुख उपदेशों के साथ गांधीवाद के पक्षधर थे। महात्मा के साथ उनकी एक अंतरंग दोस्ती रही थी।


title: मुख्तार अहमद अंसारी

text: डॉ॰ अंसारी का निधन 1936 में मसूरी से दिल्ली की यात्रा के मार्ग में एक ट्रेन में दिल का दौरा पड़ने से हो गया था, उन्हें दिल्ली के जामिया मिलिया इस्लामिया के परिसर में दफनाया गया है।


title: भारतीय शैक्षिक प्रशासन

text: किसी भी देश का शैक्षिक प्रशासन बहुधा उसके राष्ट्रीय हितों के अनुरूप सुनिर्देशित प्रयोजनों से संबद्ध होता है। ब्रिटिश शासन काल में भारत की शैक्षिक नीति एवं प्रशासन विदेशी सत्ता द्वारा संचालित होने के कारण राष्ट्रीय परंपराओं संस्कृति तथा देशवासियों की आवश्यकताओं के अनुकूल न था


title: भारतीय शैक्षिक प्रशासन

text: भारत सरकार का शैक्षिक प्रशासन १९१९ के अधिनियम से पूर्व पूर्णत: केंद्रीकृत था। इस अधिनियम से आंशिक प्रादेशिक स्वायता प्रदान की गई और तदुपरांत शिक्षा प्रादेशिक मंत्रालयों के अधीन एक अंतरित विषय बन गई। समुचित समन्वय के अभाव में वित्तीय कठिनाइयों के साथ ही इससे प्रादेशिकता की भावना जाग्रत हुई। महत्वपूर्ण विषयों पर सलाह देने के लिये एक केंद्रीय शिक्षा सलाहकार मंडल की स्थापना १९२१ में की गई, पर दो वर्ष उपरांत इसे भंग कर दिया गया। किंतु १९३५ में इसकी पुन: स्थापना हुई। भारतीय शैक्षिक सेवा में भर्ती १८९६ में प्रारंभ की गई थी किंतु १९२४ में इसे स्थगित कर दिया गया। भारत सरकार के १९३५ के अधिनियम ने राज्यों को अधिक स्वायत्तता प्रदान की और इसके फलस्वरूप भारतीय शिक्षा मंत्री अधिक अधिकार संपन्न हो गए। १९४५ से भारत सरकार में शिक्षा के लिए पृथक् विभाग की स्थापना की गई और १९४७ में स्वतंत्रता प्राप्ति के उपरांत स्वर्गीय मौलाना अबुल कलाम अजाद के मंत्रित्व में केंद्रीय शिक्षा मंत्रालय की स्थापना हुई। भारतीय संविधान के निर्माण के समय सन् १९४४ से शिक्षा तथा विश्वविद्यालय राज्य सूची के अंतर्गत रखे गए। केंद्र की गतिविधियों का केंद्रीय विश्वविद्यालयों तथा राष्ट्रीय महत्व की वैज्ञानिक और प्राविधिक शिक्षण संस्थाओं के परस्पर समन्वय तथा उच्च शिक्षा अथवा अनुसंधान एवं वैज्ञानिक और प्राविधिक संस्थाओं के मानकों के संकल्प तक सीमित कर दिया गया। व्यावसायिक तथा श्रमिकों को प्राविधिक शिक्षण केंद्र तथा राज्यों की समवर्ती सूची में रखा गया।


title: भारतीय शैक्षिक प्रशासन

text: यह अनुभव किया जाता है कि इस नवीन प्रजातंत्र में शैक्षिक प्रशासन का मुख्य कार्य शिक्षा को मानवीय रूप देना एवं जनता को प्रजातांत्रिक विधियों एवं स्थितियों में प्रशिक्षित करना है। नए शिक्षकों तथा निरीक्षण अधिकारियों को ऐसी विशिष्ट दृष्टि से संपन्न करना है, जिससे कि वे सत्ता की धाक जमाए बिना ही शिक्षार्थियों को प्रेरित कर सकें। स्वतंत्रता प्राप्ति के उपरांत देश की परिवर्तित परिस्थतियों के अनुकूल शैक्षिक प्रशासन के सुधार की ओर अपेक्षित ध्यान नहीं दिया जा सका।


title: भारतीय शैक्षिक प्रशासन

text: वर्तमान काल में राज्यों में शिक्षा की व्यवस्था राज्य के शिक्षा निदेशक की अध्यक्षता में की जाती है, जिसके अधीन अनेक उपनिदेशक एवं सहायक होते हैं। राज्य अनेक मंडलों अथवा अंचलों में विभक्त होता है, प्रत्येक मंडल के अंतर्गत अनेक जिले होते हैं। प्रत्येक मंडल एक निरीक्षक के अधीन तथा हर जिला स्कूल निरीक्षक के अधीन होता है।


title: भारतीय शैक्षिक प्रशासन

text: इससे निम्न स्तर पर नागरिक तथा ग्रामीण क्षेत्रों में प्राय: प्राथमिक शिक्षा की व्यवस्था स्थानीय निकायों द्वारा की जाती है। पंचायती राज्य के प्रादुर्भाव तथा प्रजातांत्रिक विकेंद्रीकरण के कारण इन निकायों का विशेष महत्व है।


title: भारतीय शैक्षिक प्रशासन

text: विविध स्तरों पर शिक्षण संस्थाओं के नियंत्रण तथा प्रशासन में प्रवृत स्वैच्छिक अभिकरण भी इस प्रसंग में उल्लेखनीय हैं। सरकारी प्रशासन इन अभिकरणों को मान्यता प्रदान कर अथवा वित्तीय सहायता देकर इन पर नियंत्रण रखता है।


title: भारतीय शैक्षिक प्रशासन

text: केंद्रीय शिक्षामंत्री राज्यों के शैक्षिक प्रशासन पर परोक्ष रूप से नियंत्रण रखता है। वह समन्वय स्थपना तथा स्तरों में सुधार के अतिरिक्त अन्य विषयों से संबंधित निर्देश नहीं देता। किंतु केंद्रीय शिक्षा सलाहकार बोर्ड तथा भारतीय प्राविधिक शिक्षा परिषद् तथा अन्य समानांतर निकायों के अध्यक्ष के नाते वह इन निकायों के राज्यप्रतिनिधि शिक्षा मंत्रियों को रष्ट्रीय शिक्षानीति में एकरूपता की स्थापना के लिये अवश्य प्रभावित करता है।


title: भारतीय शैक्षिक प्रशासन

text: हाल में ही सरकार ने राज्यों से परामर्श कर अखिल भारतीय शिक्षा सेवा की स्थापना के लिये महत्वपूर्ण पग उठाया है। इसके फलस्वरूप केंद्र तथा अन्य स्वायत्त संस्थाओं के क्षेत्र में प्रशासनीय अधिकार तत्संबंधी उच्चतम निकाय में निहित रहते हैं। विश्वविद्यालयों के कुलपतियों की नियुक्ति अब कार्यकारी शक्ति के आदेश पर नहीं की जाती वरन् सरकार तथा विश्वविद्यालय को स्वीकार्य प्रक्रिया के अनुसार की जाती है। विश्वविद्यालय अनुदान आयोग इन संस्थाओं की वित्तव्यवस्था के लिये उत्तरदायी है और इन पर परोक्ष रीति में प्रशासकीय नियंत्रण रखता है।


title: खेरवार आंदोलन

text: खेरवार आंदोलन भारतीय राज्य झारखण्ड के संथाल परगना में भागीरथ मांझी के नेतृत्व में 1874 में आरम्भ हुआ आंदोलन था। इस आंदोलन का उद्देश्य प्राचीन मूल्य और जनजाति परंपराओं को पुनः स्थापित करना था


title: सबसे बड़े साम्राज्यों की सूची

text: यह विश्व इतिहास के सबसे बड़े साम्राज्यों की सूची हैं, लेकिन इस सूची को पूरी तरह से माना नहीं जा सकता हैं क्योकि किस "साम्राज्य" को इस श्रेणी में रखा जाये बहुत ही कठिन हैं, और विद्यमानो की बीच विवाद का विषय रहा हैं।


title: सबसे बड़े साम्राज्यों की सूची

text: संदर्भ के लिए, ध्यान दें कि पृथ्वी की कुल भूमि क्षेत्र   है। यह सूची उन साम्राज्यों की है, जिनकी शासित क्षेत्र, कुल क्षेत्र के 2% से ज्यादा रही हैं।


title: राजस्थान के पहाड़ी दुर्ग

text: ये दुर्ग ८वीं से १८वीं सद तक चले राजपूत शासन का प्रतीक है। इन में से कई दुर्ग २० किमी तक की तटबंदी रखते है।


title: नगरपालिका परिषद

text: नगरपालिका परिषद (Municipal council) किसी नगरपालिका या अन्य स्थानीय सरकार की विधानपालिका होती है। इसे अन्य नामों से भी जाना जाता है, जैसे कि नगर बोर्ड (town board), ग्राम परिषद (village council), सामुदायिक परिषद (community council) और पुराध्यक्ष परिषद (council of aldermen)।


title: दांगी

text: दांगी भारत की एक हिन्दू जाति है जो मुख्यतः उत्तर भारत में पायी जाती है। परम्परागत रूप से दांगी लोग खेती करते हैं। अधिकाम्श दांगी लोगों की भाषा हिन्दी है।


title: कामवन

text: कामां या कामवन राजस्थान के भरतपुर जिले का एक उपखंड और तहसील मुख्यालय है। इसका वर्तमान नाम 'कामां' है। कामां एक बड़ा ही प्राचीन और ऐतिहासिक क़स्बा है। आसपास के क़स्बे/ शहर हैं : नगर, नंदगाँव, बरसाना, डीग, पलवल और अलवर आदि।


title: कामवन

text: कामवन ब्रज का प्रसिद्ध तीर्थ भी है। इसका पौराणिक नाम काम्यकवन, कामवन था। ब्रज की चौरासी कोस परिक्रमा मार्ग में इस स्थान का अपना महत्त्व है।


title: कामवन

text: इंद्र स्तुति करते हैं कि 'हे श्रीकृष्ण! आपके ब्रज में अति रमणीक स्थान हैं। उन में हम सभी जाने की इच्छा करते हैं पर जा नहीं सकते। (कारण, 'अहो मधुपुरीधन्या वैकुण्ठाच्चगरीयसी। विनाकृष्णप्रसादेन क्षणमेकं न तिष्ठति॥' यानी यह मधुपुरी ब्रज धन्य और वैकुण्ठ से भी श्रेष्ठ है, क्योंकि वैकुण्ठ में तो मनुष्य अपने पुरुषार्थ से पहुँच सकता है पर यहाँ श्रीकृष्ण की आज्ञा के बिना कोई एक क्षण भी नहीं ठहर सकता)।


title: कामवन

text: बृज के 12 प्राचीनतम वनों में कामवन पांचवा वन है। मथुरा से 65 किमी पश्चिम दिशा में गोवर्धन और डीग होते हुए सड़क मार्ग से कामवन (कामां) पंहुचा जा सकता है।


title: कामवन

text: 1. "विमल कुण्ड" : यहां सरोवर मात्र न होकर लोक-समाज के लिए आज भी तीर्थ स्थल की तरह है। आज भी यहां यह लोक मान्यता है कि आप चाहे चारों धाम की तीर्थ-यात्रा कर आएं, यदि आप विमल कुण्ड में नहीं नहाये तो आपकी तीर्थ-भावना अपूर्ण रहेगी।


title: कामवन

text: कामां, जिसे पौराणिक नगरी होने का गौरव हासिल है, मध्यकाल से पूर्व की बहुत प्राचीन नगरी है। इसका ब्रज के वनों में केंद्रीय स्थान रहा है। कोकिलावन भी इसके बहुत नज़दीक है। वहाँ नंदगांव हो कर जाते हैं। नंदगांव, कामां के पास ही सीमावर्ती कस्बा है, यद्यपि वह उत्तर प्रदेश के मथुरा जनपद में आता है।


title: कामवन

text: ब्रज-संस्कृति में प्रेम तत्त्व ही प्रधान रहा है, जिसके प्रति रसखान जैसा पठान कवि इतना सम्मोहित हो गया कि उसने जन्म जन्मान्तर तक हर रूप में यहीं का होकर रहने की कामना की।


title: कामवन

text: शुद्धाद्वैत दर्शन के प्रणेता, पुष्टिमार्ग के प्रवर्तक तथा सूर सरीखे महान कवि के प्रेरणा स्रोत वल्लभाचार्य के पुत्र गुसाईं जी विट्ठलनाथ ने जब अष्टछाप का गठन किया तो जिन वात्सल्य रूप कृष्ण अर्चना की नयी भक्ति-पद्धति विकसित की उसमें सवर्णों के साथ दलितों और स्त्रियों तक को जगह दी गयी, यद्यपि मीरा जैसी स्वाधीनचेता कवि आग्रह के बावजूद इसमें शामिल नहीं हुई, इस नगर कामवन में शुद्धाद्वैत पुष्टिमार्ग की दो प्रधान पीठ (तीसरी) और (सातवीं) स्थापित है- एक गोकुलचन्द्रमा जी और दूसरी मदनमोहन जी।| कामवन में आचार्य वल्लभाचार्य की बैठक भी भक्त वैष्णवों में पूज्य है।


title: कामवन

text: कामां में चौरासी खम्भा नामक मस्जिद हिंदू मंदिर के ध्वंसावशेषों से निर्मित जान पड़ती है। मस्जिद के स्तंभ घट- पल्लव के अलंकरण तथा प्रतिमाओं से युक्त हैं। इन प्रतिमाओं से ही यह निश्चयपूर्वक कहा जा सकता है कि ये स्तंभ वैष्णव और शैव मंदिरों के सभा मण्डप के अंग थे। एक स्तंभ पर अंकित "नमः शिवाय" अभिलेख इस तथ्य की पुष्टि करता है। अभिलेख के लिपि के अनुसार यह मंदिर आठवीं शताब्दी ईस्वी का प्रतीत होता है। इसके अतिरिक्त एक अन्य अभिलेख युक्त स्तंभ से विष्णु मंदिर के निर्माण का पता चलता है। शूरसेन वंश के दुर्गगण की पत्नी "विच्छिका" ने एक विष्णु मंदिर बनवाया था।


title: कामवन

text: काम्यवन को ब्रज के बारह वनों में से एक उत्तम वन कहा गया है। काम्यवन के आस-पास के क्षेत्र में तुलसी जी की प्रचुरता के कारण इसे कहीं आदि-वृन्दावन भी कहा जाता है। (वृन्दा तुलसी जी का ही पर्याय है।) वृन्दावन की सीमा का विस्तार पहले दूर-दूर तक फ़ैला हुआ था, गिरिराज-पर्वत, बरसाना, नन्दगाँव आदि स्थलियाँ वृन्दावन की सीमा के अन्तर्गत ही मानी गयीं थीं। महाभारत में वर्णित काम्यवन भी यही माना गया है जहाँ कुछ वक़्त पाण्डवों ने अज्ञातवास किया था। वर्तमान में यहाँ अनेक ऐसे स्थल मौजूद हैं जिससे इसे महाभारत से सम्बन्धित माना जा सकता है। पाँचों पाण्डवों की मूर्तियाँ, धर्मराज युधिष्ठिर के नाम से धर्मकूप तथा धर्मकुण्ड भी यहाँ प्रसिद्ध है।


title: कामवन

text: विष्णु पुराण के अनुसार यहाँ कामवन की परिधि में छोटे-बड़े असंख्य तीर्थ हैं। कामवन अपने चौरासी कुंडों, चौरासी खम्भों और चौरासी मंदिरों के लिए जाना जाता है।


title: कामवन

text: 84 तीर्थ, 84 मन्दिर, 84 खम्भे आदि राजा कामसेन ने बनवाये थे, जो यहाँ की अमूल्य धरोहर हैं। यहाँ कामेश्वर महादेव, श्री गोपीनाथ जी, श्रीगोकुल चंद्रमा जी, श्री राधावल्लभ जी, श्री मदन मोहन जी, श्रीवृन्दा देवी आदि aमन्दिर हैं। यद्यपि अनुरक्षण के अभाव में यहाँ के अनेक मंदिर नष्ट भी होते जा रहे हैं, फ़िर भी यहाँ के कुछ तीर्थ आज भी अपना गौरव और श्रीकृष्ण की लीलाओं को दर्शाते हैं। कामवन को "सप्तद्वारों" के लिये भी जाना जाता है।


title: कामवन

text: एक अन्य अभिलेख कामां में काम्यकेश्वर नाम से प्रख्यात शिवायतन का उल्लेख करता है। इस दान अभिलेख से यह भी ज्ञात होता है कि इस मंदिर में शिव के साथ- साथ विष्णु एवं चामुण्डा आदि देवताओं की पूजा भी होती थी। यहाँ से प्राप्त चतुर्मुख शिवलिंग के चारों ओर उत्कीर्ण प्रमुख देवों की प्रतिमाएँ भी इसी तथ्य की पुष्टि करते हैं। काम्यकेश्वर मंदिर में ७८६ और ८९६ ई. के बीच के काल में ही शिव- पार्वती और विष्णु की प्रतिमाएँ प्रस्थापित कर दी गई थीं। शूरसेन राजाओं के आश्रम में कामां में चामुण्डा, शिव और विष्णु के मंदिरों के साथ श्वेताम्बर संप्रदाय के काम्यक गच्छ के जैन मंदिरों के निर्माण का भी उल्लेख मिलता है।


title: कामवन

text: कामां में यक्ष सरोवर के अलावा चार शिवलिंगों के भी दर्शन किए जा सकते हैं। इन शिवलिंगों को पांचाली ने अपने पतियों की कुशलकामना के लिए स्थापित किया था। यहां उस इमारत के खंडहर आज भी मौजूद हैं, जहां पांडवों ने विश्राम किया था।


title: कामवन

text: इस नगरी का जयपुर रियासत से अठारहवीं सदी में रिश्ता तब हुआ, जब सवाई जयसिंह ने यहाँ अपने एक सूबेदार कीरत सिंह को भेजा, जिसका परिणाम भरतपुर रियासत के जन्म के रूप में हुआ।


title: जीववाद

text: जीववाद या सर्वात्मवाद (Animism) वह दार्शनिक, धार्मिक या आध्यात्मिक विचार है कि आत्मा न केवल मनुष्यों में होती है वरन् सभी जन्तुओं, वनस्पतियों, चट्टानों, प्राकृतिक परिघटनाओं (बिजली, वर्षा आदि) में भी होती है। इससे भी आगे जाकर कभी-कभी शब्दों, नामों, उपमाओं, रूपकों आदि में भी आत्मा के अस्तित्व की बात कही जाती है। सर्वात्मवाद का दर्शन मुख्यतया आदिवासी समाजों में पाया जाता है परन्तु यह शिन्तो एवं हिन्दुओं के कुछ सम्प्रदायों में भी पाया जाता है।


title: जीववाद

text: आत्मा (Spirit), जीवात्मा या जीव (soul) के विषय में मनुष्यों में प्राय: तीन प्रकार के विश्वास या विचार प्रचलित रहे हैं। कुछ लोग तो चार्वाक के अनुयायियों की तरह, शरीरों से स्वतंत्र या पृथक् जीवों या आत्माओं की कोई सत्ता ही नहीं मानते। उनके अनुसार चेतना जड़ मस्तिष्क की क्रियाओं के परिणामस्वरूप उसी प्रकार उत्पन्न हो जाती है जिस प्रकार कि यकृत से पित्त; वह किसी जीव या आत्मा नामक अभौतिक तत्व या पदार्थ का गुण या स्वरूप नहीं। इसके विरुद्ध कुछ लोगों के विचार में चेतना भौतिक तत्वों से उत्पन्न नहीं होती, किंतु भौतिक पदार्थों से विलक्षण आत्मा या जीव का गुण है। उदाहरण के लिए, जैन विचारकों ने जीवों के स्वतंत्र अस्तित्व को स्वीकार करते हुए जीव की परिभाषा "चेतनालक्षणो जीव:" इन शब्दों में की है। परंतु आत्मा या जीव की सत्ता स्वीकार करनेवाले सब व्यक्ति एक मत के नहीं। उन्हें स्थूल रूप से दो वर्गों में विभाजित किया जा सकता है। एक तो वे जो केवल मनुष्यों और कुछ उच्च कोटि के पशुपक्षियों में ही आत्मा का अस्तित्व स्वीकार करते हैं और दूसरे वे जो न केवल मनुष्यों और पशुपक्षियों में ही अपितु कीट-पतंगों और पेड़-पौधों आदि में भी, जिन्हें दूसरे लोग जड़ समझते हैं, आत्मा या जीव के अस्तित्व पर विश्वास करते हैं। मानवों के इसी प्रकार के विश्वास या विचार को सर्वात्मवाद नाम दिया जाता है। तार्किक भाषा में सर्वात्मवाद वह सिद्धांत है जिसके अनुसार तथाकथित जड़ पदार्थों में भी आत्मा या जीवात्मा नामवाले एक अभौतिक तत्व या शक्ति का अस्तित्व स्वीकार किया जाता है और उसे न केवल बुद्धिजीवी प्राणियों के बौद्धिक जीवन का अपितु शारीरिक अथवा भौतिक क्रियाओं का भी मूलाधार माना जाता है।


title: जीववाद

text: जैसा कठोपनिषद "योनिमन्ये प्रपद्यंते शरीरत्वाय देहिन: स्थाणुमन्येऽनुसयति यथाकर्म यथाश्रुतम्" (2-27) के इस श्रुति से एवं श्रीमद्भागवत के "अण्डेषु पेशिष तरुष्वनिश्चितेषु प्राणो हि जीवमुपधावति तत्र तत्र (11-3-39)" इस श्लोक से तथा श्री उमास्वामी के तत्वार्थाधिगमसूत्र (2-22) के "वनस्पत्यन्तानामेकम्" इस वाक्य से विदित होता है, भारतीय आस्तिक विचारक तथा जैन दार्शनिक दोनों ही वनस्पति आदि स्थावर तथा पृथिवी आदि जंगम जड़ पदार्थों में भी आत्मा का अस्तित्व मानते रहे हैं। अत: उन्हें सर्वात्मवादी विचार का समर्थक कहा जा सकता है।


title: जीववाद

text: वस्तुत: वृक्ष, ग्रह, उपग्रहादि अचेतन पदार्थो में भी आत्मा या जीव की सत्ता पर आस्था रखनेवाले व्यक्ति अब भी संसार के गायना आदि अनेक देशों में पाए जाते हैं जो प्राय: न केवल प्रेतात्माओं की, विशेषतया अपने मृत पूर्वजों की, अपितु ऐसी आत्माओं की भी पूजा करते हैं जिन्हें वे या तो किसी भी शरीर या वस्तु विशेष से संबंधित नहीं समझते या फिर प्राकृतिक पदार्थों के अधिष्ठाता अथवा अभिमानी देवताओं के रूप में स्वीकार करते हैं।


title: जीववाद

text: आधुनिक युग के अधिकांश विचारक सर्वात्मवाद को न केवल बहु-ईश्वरवाद का ही किन्तु सुसभ्य मानव के धार्मिक एकेश्वरवाद का भी आधारभूत विश्वास समझते हैं और उसकी गणना असभ्य या अर्धसभ्य जातियों के धर्म या दर्शन में करते हैं। उनके अनुसार सर्वात्मवाद मानव की एक अवैज्ञानिक आस्था मात्र है। वे उसे विश्व के तथ्यों की व्याख्या करने का एक बौद्धिक प्रयत्न तो मानते हैं; परन्तु केवल प्रारम्भिक या अपरिपक्व प्रयत्न ही।


title: टप्पा

text: टप्पा हिंदुस्तानी संगीत की एक विशिष्ट शैली है। इसमें छोटी लम्बाई के बोल होते हैं और लय अक्सर चंचल होती है। ये गीत बहुधा पंजाबी भाषा में होते हैं। इन्हें मुग़ल काल में दरबारी गायन के रूप में स्थापित करने का श्रेय शौरी मियां को जाता है। ग्वालियर घराने के गायक टप्पा गायन में निपुण माने जाते हैं।


title: टप्पा

text: टप्पा का अर्थ है निश्चित स्थान पर पहुंचना या ठहरी हुई मंजिल तय करना। गुजरात, काठियावाड से पंजाब, काबुल, बलोचिस्तान के व्यापारी जब पूर्व परम्परा के अनुसार ऊंटों के काफिलों पर से राजपुताना की मरुभूमि में से यात्रा करते हुए ठहरी हुई मंजिलों तक पहुंचकर पड़ाव डाला करते थे, उस समय पंजाब की प्रेमगाथाओं के लोकगीत, हीर-राँझा, सोहिनी-महिवाल आदि से भरी हुई भावना से गाये जाते थे। उनका संकलन हुसैन शर्की के द्वारा हुआ। शोरी मियां ने इन्हें विशेष रागों में रचा। यही पंजाबी भाषा की रचनाएँ टप्पा कहलाती हैं। टप्पा, भारतीय संगीत के मुरकी, तान, आलाप, मीड के अंगों कि सहायता से गाया जाता है। पंजाबी ताल इसमें प्रयुक्त होता है। टप्पा गायन के लिए विशेष प्रकार का तरल, मधुर, खुला हुआ कन्ठ आवश्यक है, जिसमें गले की तैयारी विशेषता रखती है।


title: ई-मेल क्लाइंट

text: एक ईमेल क्लाइंट, ईमेल पाठक या अधिक औपचारिक रूप से मेल उपयोगकर्ता एजेंट (MUA), एक कंप्यूटर कार्यक्रम है जिसका उपयोग उपयोगकर्ता के ईमेल को प्रबंधित करने के लिए किया जाता है।


title: ई-मेल क्लाइंट

text: इस शब्द का उल्लेख किसी भी ऐसी प्रणाली के लिए हो सकता है जो उपयोगकर्ता के ईमेल मेलबॉक्स, एक मेल यूज़र एजेंट, एक रिलेइंग सर्वर या एक टर्मिनल पर एक मानव टंकण का अभिगम करने में सक्षम हो. इसके अतिरिक्त, एक वेब अनुप्रयोग जो प्रदान करता है संदेश प्रबंधन, संरचना और स्वागत कार्यक्रम कभी कभी ईमेल क्लाइंट के रूप में निर्दिष्ट किया जाता है, लेकिन सामान्यतः इसे वेबमेल कहा जाता है।


title: ई-मेल क्लाइंट

text: लोकप्रिय ईमेल क्लाइंटों में माइक्रोसॉफ्ट आउटलुक, पीगासस मेल, मोज़िला का थंडरबर्ड और एप्पल इंक का मेल शामिल है।


title: ई-मेल क्लाइंट

text: अधिकांश क्लाइंट कार्यक्रमों की तरह, एक ईमेल क्लाइंट ही सक्रिय रहता है जब एक उपयोगकर्ता इसे चलाता है। रिमोट मेल स्थानांतरण एजेंट (MTA) के लिए सबसे आम प्रणाली है, एक उपयुक्त मेल वितरण एजेंट (MDA) का उपयोग करना, ताकि ईमेल संदेश के आते ही उसे क्लाइंट के भंडारण में जोड़ दिया जाए. दूरस्थ मेल भंडारण उपयोगकर्ता के मेलबॉक्स के रूप में संदर्भित किया जाता है। कई सिस्टम यूनिक्स पर डिफ़ॉल्ट सेटिंग रिमोट मेल सर्वर पर स्वरूपित संदेश एमबॉक्स के भीतर, यूज़र के होम डायरेक्ट्री में भंडारण के लिए होता है।


title: ई-मेल क्लाइंट

text: रिमोट सर्वर पर उपयोगकर्ता के मेलबॉक्स में ईमेल जमा रहता है जबतक कि उपयोगकर्ता ईमेल क्लाइंट, अनुरोध कर उसे अपने कंप्यूटर पर डाउनलोड न कर ले या अन्यथा रिमोट सर्वर पर उपयोगकर्ता के मेलबॉक्स का उपयोग कर सकते हैं। एक ही समय में एकाधिक मेलबॉक्स ईमेल सम्पर्क करने के लिए ईमेल क्लाइंट निर्धारित कर सकते हैं और ईमेल स्वतः डाउनलोड के लिए, पूर्व निर्धारित अंतराल पर, या उपयोगकर्ता हस्तचालित रूप से अनुरोध कर सकते हैं। वैकल्पिक रूप से, उपयोगकर्ता रिमोट सर्वर मशीन पर या किसी अन्य स्थान पर एक ईमेल क्लाइंट के माध्यम से एक ईमेल क्लाइंट चला सकते हैं। रिमोट सर्वर पर वेबमेल अनुप्रयोगों को प्रत्यक्ष रूप से उपयोगकर्ता के मेलबॉक्स पर भी चलाया जा सकता है।


title: ई-मेल क्लाइंट

text: एक उपयोगकर्ता के मेलबॉक्स को दो तरह से उपयोग किया जा सकता है। पोस्ट ऑफिस प्रोटोकॉल (POP) उपयोगकर्ता को एक ही समय में संदेश डाउनलोड करने की अनुमति देता है और स्थानीय भंडारण पर सफलतापूर्वक सुरक्षित करने बाद ही इसे सर्वर पर से मिटाया जा सकता है। यह संभव है कि किसी दूसरे के उपयोग के लिए उपयोगकर्ता की अनुमति पर संदेश को सर्वर पर ही छोड़ दिया जाए. हालांकि, एक विशेष संदेश को चिह्नित कर "देखने", "उत्तर देने" या "भेजने" का कोई प्रावधान नहीं है, इसलिए जो यूज़र एक ही मेल के लिए अलग-अलग मशीनों या उपयोगकर्ता का उपयोग करते हैं POP उनके लिए सुविधाजनक नहीं है।


title: ई-मेल क्लाइंट

text: वैकल्पिक रूप से, इंटरनेट मैसेज एक्सेस प्रोटोकॉल (IMAP) उपयोगकर्ता को संदेशों को उपयुक्त चिह्नित कर, सर्वर पर रखने की अनुमति देता है। IMAP उप-फ़ोल्डर्स प्रदान करता है। आमतौर पर, "भेजा गया", "ड्राफ़्ट" और "कचरा पेटी" फ़ोल्डर डिफ़ॉल्ट रूप से बनाया जाता है। IMAP की विशेषता है "निष्क्रिय" विस्तार रियल टाइम अपडेट के लिए, जो पोलिंग की अपेक्षा तेजी से अधिसूचना प्रदान करता है जहां लंबे समय तक स्थायी कनेक्शन संभव है।


title: ई-मेल क्लाइंट

text: आमतौर पर ईमेल क्लाइंट में पाठ को प्रदर्शित और संपादित करने के लिए यूज़र इंटरफ़ेस होते हैं। कुछ अनुप्रयोग प्रोग्राम-बाह्य संपादक के उपयोग की अनुमति भी देते हैं।


title: ई-मेल क्लाइंट

text: ईमेल क्लाइंट हेडर और बॉडी के लिए और माइम गैर-शाब्दिक तालिका और संलग्नक के लिए RFC 5322 के अनुसार स्वरूपण करेगें. हेडर में गंतव्य क्षेत्र शामिल हैं "To", "Cc", और "Bcc", के लिए और प्रवर्तक फ़ील्डों "जहां से" संदेश लेखक (ओं), "प्रेषक" अगर लेखकों की संख्या अधिक है और "प्रत्युत्तर" के लिए अलग मेलबॉक्स संबोधित किया जाना चाहिए. बेहतर सहायता के लिए उपयोगकर्ता गंतव्य के साथ, अधिकतर क्लाइंट एक या एक से अधिक ऐड्रेस बुक और / या LDAP डायरेक्ट्री सर्वर को कनेक्ट करने में सक्षम होते हैं। प्रवर्तक क्षेत्रों के लिए, क्लाइंट अलग पहचान को समर्थन दे सकते हैं।


title: ई-मेल क्लाइंट

text: क्लाइंट सेटिंग को प्रत्येक उपयोगकर्ता की पहचान के लिए उपयोगकर्ता के "असली नाम" और "ईमेल पता" और संभवतः एक LDAP सर्वर की सूची की आवश्यकता होती है।


title: ई-मेल क्लाइंट

text: जब एक उपयोगकर्ता ईमेल को लिखना और भेजना चाहता है, ईमेल क्लाइंट इस काम को संभालते हैं। ईमेल क्लाइंट आमतौर पर स्वचालित रूप से यूज़र के मेल सर्वर से कनेक्ट हो जाता है, जो विशेष रूप से MSA या MTA, SMTP प्रोटोकॉल की दो विविधताओं के हैं। ईमेल क्लाइंट जो SMTP प्रोटोकॉल का उपयोग करता है एक प्रमाणीकरण विस्तार की रचना करता है, जो मेल सर्वर प्रेषक को प्रमाणित करने के लिए उपयोग करता है। यह विधि प्रतिरूपकता और खानाबदोश कंप्यूटिंग को आसान बनाता है। पुरानी विधि में मेल सर्वर क्लाइंट के आईपी पते को खोजता था, उदाहरणार्थ क्लाइंट की मशीन एक होती थी और आंतरिक पता 127.0.0.1 का उपयोग करता था या क्लाइंट का आईपी ऐड्रेस उसी इंटरनेट सेवा प्रदाता द्वारा नियंत्रित होता था जो इंटरनेट ऐक्सेस और मेल सर्विस दोनों प्रदान करते थे।


title: ई-मेल क्लाइंट

text: क्लाइंट सेटिंग्स को आवश्यकता होती है किसी भी नाम या "जावक मेल सर्वर", "पोर्ट संख्या" (MTA के लिए 25, MSA के लिए 587) और "उपयोगकर्ता नाम" और "पासवर्ड" प्रमाणीकरण इत्यादि. वहाँ 465 के लिए गैर मानक पोर्ट SSLएन्क्रिप्टेड SMTP सत्र, जो कई क्लाइंट और सर्वर उल्टे अविरोध को समर्थन करते हैं। अगर दोनों क्लाइंट और सर्वर इसे समर्थन करें, तो परिवहन परत सुरक्षा एन्क्रिप्शन मानक पोर्ट के लिए समाकृत किया जा सकता है।


title: ई-मेल क्लाइंट

text: बिना किसी (कूटलेखन) एन्क्रिप्शन के, बहुत कुछ पोस्टकार्ड की तरह, ईमेल गतिविधि को स्पष्ट रूप से किसी भी सामयिक छिपकर बातें सुननेवाले द्वारा देखा जा सकता है। ईमेल एन्क्रिप्शन संदेश की गोपनीयता और संदेश की काया या दोनों को सुरक्षित रखते हैं। इसके बिना, नेटवर्क का उपयोग और सही उपकरण के साथ किसी ईमेल की निगरानी और लॉग इन पासवर्ड प्राप्त कर सकते हैं। कारोबार के उदाहरण में सरकार शामिल हैं (वॉरंटलेस वायरटैपिंग, ग्रेट फायरवॉल ऑफ चायना) और साथी वायरलेस नेटवर्क उपयोगकर्ता जैसे कि इंटरनेट कैफे.


title: ई-मेल क्लाइंट

text: सभी प्रासंगिक ईमेल प्रोटोकॉल के पास पूरे सत्र को एन्क्रिप्ट करने का विकल्प होता है, ताकि उपयोगकर्ता "नाम" और "पासवर्ड" की भनक किसी को न लगे. वे सिफारिश करते हैं खानाबदोश यूज़रों के लिए और जब भी इंटरनेट अभिगम प्रदाता भरोसेमंद न हो. मेल भेजने के समय, उपयोगकर्ता अपने "बाहर भेजने वाले मेल सर्वर" को समाकृत कर एक हॉप से पहले ही एन्क्रिप्शन पर नियंत्रण कर सकते हैं। आगे किसी भी हॉप में, संदेश एन्क्रिप्शन के साथ या इसके बिना भी संचरित हो सकता है, प्रसारण सर्वर का सामान्य विन्यास और प्राप्त करने की क्षमताओं पर पूरी तरह निर्भर करता है।


title: ई-मेल क्लाइंट

text: एन्क्रिप्टेड मेल सत्र उनके मूल स्वरूप में संदेश देते हैं, यानी सादा पाठ या एन्क्रिप्टेड बॉडी, किसी उपयोगकर्ता के स्थानीय मेलबॉक्स पर और गंतव्य सर्वर पर. बाद के सर्वर ईमेल सर्विस प्रदाता द्वारा, संभवतः एक अलग वर्तमान इकाई इंटरनेट "अभिगम" प्रदाता द्वारा संचालित किया जाता है


title: ई-मेल क्लाइंट

text: क्रिप्टोग्राफ़िक कुंजी की देखभाल के लिए दो मॉडल हैं। S/MIME प्रयोग करता है एक मॉडल जो आधारित है एक विश्वसनीय प्रमाणपत्र प्राधिकारी (सीए) जो यूज़रों के सार्वजनिक कुंजी को साइन करता है। ओपन PGP प्रयोग करता है। यह अधिक लचीला "वेब ऑफ ट्रस्ट" तंत्र यूज़र को एक और जनता की कुंजी को साइन करने की अनुमति देता है। ओपनPGP भी संदेश के प्रारूप में अधिक लचीला है, जिसमें सादे संदेश एन्क्रिप्शन को समर्थन देता है और MIME मानकीकरण से पहले कार्य का उपयोग करता है।


title: ई-मेल क्लाइंट

text: दोनों ही मामलों में, केवल संदेश के मुख्य भाग एन्क्रिप्टेड हैं। शीर्षक क्षेत्रों, के साथ प्रवर्तक, प्राप्तकर्ता और विषय सादे पाठ में रहते हैं।


title: ई-मेल क्लाइंट

text: मोटे क्लाइंट ईमेल क्लाइंटों और छोटे ईमेल क्लाइंटों के अलावा वहाँ भी वेब आधारित ईमेल अनुप्रयोग भी हैं जिसे वेबमेल आवेदन कहा जाता है। वेबमेल के कई फायदे हैं, उपयोगकर्ता के सामान्य वेब ब्राउज़र का उपयोग करते हुए ईमेल भेजना और प्राप्त करना, इसलिए ईमेल क्लाइंट की जरूरत को एक प्रकार से खत्म कर देता है।


title: ई-मेल क्लाइंट

text: कुछ वेबसाइट हॉटमेल, जीमेल, एओएल औरयाहू ईमेल सेवाओं के लिए समर्पित हैं; लेकिन कई इंटरनेट सेवा प्रदाता अपने इंटरनेट के हिस्से के रूप में वेबमेल सेवाओं को प्रदान करते हैं। वेबमेल की मुख्य सीमाएं हैं कि यूज़र ऑफ़लाइन बातचीत, ईमेल का काम या संदेश रचना और डाउनलोड करने में असमर्थ होते हैं, हालांकि जीमेल गीयर्स की स्थापना के माध्यम से ऑफ़लाइन जीमेल की पेशकश करता है। एक नियमित रूप से मेल सर्वर द्वारा प्रदान की गई वेबमेल का लाभ यह है कि ईमेल आधार कंप्यूटर पर, जब भी चाहें डाउनलोड किया जा सकता है जब तक मेल यूज़र मेल सर्वर पर रहता है। यूज़र चुन सकते हैं कि एक बैकअप के लिए सर्वर पर ईमेल की एक कॉपी छोड़ने के लिए सक्षम हो सकते हैं।


title: ई-मेल क्लाइंट

text: वेबमेल का एक प्रमुख नुकसान यह है कि होस्टिंग निगम या संस्था व्यक्ति के ईमेल पर नियंत्रण रखती है जैसे कि यह सेवा कार्य के अलावा एक भंडारण क्रिया को भी बरकरार रखती है। चूंकि एकमात्र भंडारण स्थान की मेजबानी और नियंत्रण निगम या संस्था द्वारा नियंत्रित होता है व्यक्ति को उनका ईमेल नहीं मिलता वो केवल इसको ऐक्सेस कर सकते हैं वो भी निगम या संस्था के नियंत्रण में रहकर. यह एक समस्या बन जाती है जब उपयोगकर्ता हैकिंग या द्वेष के माध्यम से अपने ईमेल खाते को खो देते हैं और दोबारा संग्रहीत करने के लिए केवल अपने ईमेल की प्रतियां प्राप्त करने में असमर्थ रहते हैं। वेबमेल इंटरनेट कनेक्शन की गति और गुणवत्ता से भी प्रभावित होता है और डायल अप कनेक्शन उपयोगकर्ता के लिए एक समस्या हो सकती है। वेबमेल का एक प्रमुख लाभ यह है कि व्यक्ति के ईमेल को हर जगह उपलब्ध कराता है जहां भी एक इंटरनेट कनेक्शन और एक ब्राउज़र हो और उस व्यक्ति के कंप्यूटर में उनके मेल में आवेदन स्थापित करने की जरूरत नहीं होती है। वेबमेल के साथ उपयोगकर्ता के ईमेल आमतौर पर एकाधिक अतिरेक के साथ समर्थित होते हैं और निगम और संस्थाएं आमतौर पर अत्यंत विश्वसनीय सेवा और साथ ही उत्कृष्ट स्पैम फिल्टरिंग सेवाएं प्रदान करती हैं। वेबमेल की गोपनीयता के विषय में निगम व्यक्तिगत जानकारी की बहुत बड़ी मात्रा में भंडारण करते हैं।


title: ई-मेल क्लाइंट

text: जबकि मेल को पुन: प्राप्त करने के लिए लोकप्रिय प्रोटोकॉल POP3 और IMAP4 हैं, आमतौर पर मेल भेजने के लिए SMTP प्रोटोकॉल का उपयोग किया जाता है।


title: ई-मेल क्लाइंट

text: एक अन्य महत्वपूर्ण ईमेल क्लाइंट MIME है जो अधिकांश मानक द्वारा समर्थित है जिसका प्रयोग बाइनरी फ़ाइलईमेल संलग्नक भेजने के लिए किया जाता है। अनुलग्नक फ़ाइल उचित ईमेल का हिस्सा नहीं हैं, लेकिन यह ईमेल के साथ भेजा जाता है।


title: ई-मेल क्लाइंट

text: अधिकतर ईमेल क्लाइंट X-मेलर हेडर फ़ील्ड का उपयोग सॉफ्टवेयर की पहचान संदेश भेजने के लिए इस्तेमाल करते हैं। आरएफसी 2076 के अनुसार, यह एक आम लेकिन गैर मानक हैडर क्षेत्र है।


title: ई-मेल क्लाइंट

text: आरएफसी 5068, "संचालन ईमेल प्रस्तुत: ऐक्सेस और जवाबदेही की आवश्यकताएं", एक सर्वेक्षण की अवधारणाओं के मता, MSA, MDA और MUA. यह कहा गया है कि ""ऐक्सेस प्रदाता यूज़रों को बाहरी इंटरनेट सबमिशन पोर्ट 587 का उपयोग करने से नहीं रोकेगें और MUAs को सबमिशन पोर्ट का उपयोग प्रस्तुत करने के लिए करना चाहिए.""


title: ई-मेल क्लाइंट

text: ईमेल सर्वर और क्लाइंट निम्नलिखित टीसीपी पोर्ट संख्या का उपयोग करते हैं, लेकिन इच्छित विन्यास मौजूद हैं:


title: ई-मेल क्लाइंट

text: ध्यान दें कि अलग होने के पहले HTTP स्वभाव जब वेबमेल सत्र एन्क्रिप्ट और सादा पाठ के लिए अलग पोर्टका अनुसरण करता है, मेल प्रोटोकॉल कनेक्शन STARTTLS तकनीक का उपयोग करते हैं, जिससे पहले से ही एक स्थापित टीसीपी एन्क्रिप्शन की अनुमति शुरू कर देता है। आरएफसी 2595 पहले से स्थापित 993 और 995 पोर्ट के इस्तेमाल को हतोत्साहित करते हैं।


title: ई-मेल क्लाइंट

text: माइक्रोसॉफ्ट मेल सिस्टम सर्वर को परिभाषित मालिकाना मेसेजिंग एप्लिकेशन प्रोग्रामिंग इंटरफ़ेस (MAPI), जैसे क्लाइंट अनुप्रयोग में प्रयोग किया जाता है ताकि माइक्रोसॉफ्ट आउटलुक का उपयोग माइक्रोसॉफ्ट एक्सचेंज इलेक्ट्रॉनिक मेल के लिए किया जा सके.


title: ई-मेल क्लाइंट

text: देखें प्रारंभिक क्लाइंटों के ईमेल के इतिहास के लिए. ईमेल क्लाइंटों के प्रीडेट नेटवर्क, 1960 में मेनफ्रेम कंप्यूटर के साथ वितरण केवल स्थानीय ईमेल करते थे।


title: कारीला माता मदिंर अशोकनगर

text: करीला माता का मंदिर मध्यप्रदेश के अशोकनगर जिले में स्थित है। अशोकनगर से 35 किमी की दूरी पर है एवं विदिशा से 80 किमी की दूरी पर स्थित है। एेसी मान्यता है कि माता सीता ने लव और कुश को यहां जन्‍म दिया था । जानकी माता का मंदिर खुली एवं ऊचीं नीची पहाडियो के विचो वीच सबसे उची पहाडि पर स्थ्ति है। यह से नीचे की ओर एक तालाव हे जो पहड से देखने में बहुत सुन्‍दर दिखाइ देता है। यह पर रंगपंचमी के दिन से बहूत बिशाल राई (नित्‍गानये) हाजरो की संख्‍या में नित करती यह मेला लगभग 1 महिने चलता हे जिसमे लाखो भाक्‍तजन भाग लेते हे। यह मेला रात के समय लगता हे। कारीला माता मदिंर से 8 किलो मी कि दूरी पर ग्राम दिपनाखेडा में माता बीजासन का फरवरी मार्च के महिने में मेला लगता हे यह पर भी हाजरो की संख्‍या में भाक्‍तजन मेले का आन्‍नद लेने के लीए पहूचते हैं। माता बीजासन दिन में तीन वार रूप बदलती हे इस चमतकारी स्‍वरूप को देख भाक्‍तजन अपने मन के मनोराथ पूर्ण कारते हैं।


title: पंचकुटा

text: पंचकुटा राजस्थान में प्रचलित एक प्रमुख खाद्य है। वास्तव में यह राजस्थान में पाई जाने वाली पॉँच वनस्पतियों से बनाई गयी एक सब्जी है। यह वनस्पतियाँ निम्न हैं


title: पंचकुटा

text: राजस्थान की जलवायु के अनुसार यहाँ रेगिस्तान में पाई जाने वाली प्रजातियों से बनाई गई इस सब्जी को अंतरराष्ट्रीय ख्याति प्राप्त है। बड़ी बड़ी पंच सितारा होटलों में इसे परोसा जाता है।


title: पंचकुटा

text: यह छोटे बेर की आकृति का फल है जो हरा ही पेड़ से तोड़ कर सुखा लिया जाता है। यह कांटेदार छोटी झाडी पर उगता है जिसका नाम केपेरिस डेसिदुआ है। यह जंगलों में बहुतायत से पाया जाता है।


title: पंचकुटा

text: इसका पेड़ काफी बड़ा होता है और इसकी लम्बी फलियाँ होती हैं। इसका नाम प्रोसोपिस सिनरेरिया है जिसे हिंदी में खेजडी कहते हैं।


title: पंचकुटा

text: इस पेड़ का रेगिस्तानी इलाके में बहुत महत्व है। इसकी फलियों को तोड़ कर सुखा लिया जाता है जिसे सांगरी कहते हैं।


title: पंचकुटा

text: यह अकेसिया सेनेगल नामक पेड़ की फलियों के बीज होते हैं। इसका पेड़ भी जंगलों में बहुतायत से पाया जाता है।


title: पंचकुटा

text: इसका पेड़ काफी बड़ा होता है तथा एक ही पेड़ पर यह प्रचुर मात्र में लगते हैं, इनका आकार छोटी कांच की गोली जितना होता है। इसका आचार बहुत स्वादिष्ट होता है। इसका नाम कोर्डिया मिक्सा है।


title: पंचकुटा

text: विधि :-उपरोक्त पांचो सब्जियां बाजार में सूखी मिलती हैं, अगर आप चाहें तो मौसम में जब इसका फल वृक्षों पर लगता है आप किसी भी खेत में से इसे तोड़ कर घर पर सुखा सकते हैं। पहले इसे रात भर पानी में भिगो दिया जाता है और सुबह अच्छे तेल मसाले में छोंक लिया जाता है। यह सब्जी काफी दिन तक ख़राब भी नहीं होती.


title: स्क्रीनिंग (चिकित्सा)

text: स्क्रीनिंग, चिकित्सा के क्षेत्र में, संकेत या लक्षण के बिना व्यक्तियों में एक के रूप में अभी तक निदान न रोग के संभावित उपस्थिति की पहचान करने के लिए एक आबादी में इस्तेमाल होने वाली एक रणनीति है। इस मे पूर्व प्रतीक या अपरिचित प्रतीक रोग के साथ व्यक्तियों को शामिल कर सकते हैं।


title: स्क्रीनिंग (चिकित्सा)

text: १९६८ में विश्व स्वास्थ्य संगठन प्रकाशित सिद्धांतों और रोग के लिए स्क्रीनिंग की प्रथा पर दिशा निर्देश।


title: स्क्रीनिंग (चिकित्सा)

text: २००८ में, नई जीनोमिक प्रौद्योगिकियों के उद्भव के साथ, डब्ल्यूएचओ संश्लेषित और इस प्रकार के रूप में नई समझ के साथ इन संशोधित किया:


title: लाल सेना

text: मज़दूरों और किसानों की लाल सेना () का आरम्भ सन् १९१८-१९२२ के रूसी गृहयुद्ध में सोवियत संघ के क्रांतिकारी साम्यवादी लड़ाकू दलों के रूप में हुआ था। सोवियत संघ की स्थापना के बाद यह बढ़कर उस देश की राष्ट्रीय सेना बन गई और १९३० के दशक तक इतिहास की सब से बड़ी फ़ौजों में से एक बन चुकी थी। उसे लाल सेना इसलिए कहा जाता था क्योंकि साम्यवाद का पारम्परिक रंग लाल है। २५ फ़रवरी १९४६ को लाल सेना का नाम औपचारिक रूप से बदलकर 'सोवियत सेना' कर दिया गया। द्वितीय विश्वयुद्ध में सोवियत-अमेरिकी-ब्रिटिश गुट की जर्मनी के ऊपर जीत का बहुत श्रेय लाल सेना को दिया जाता है, क्योंकि उन्होंने ही लगभग ८०% जर्मन फ़ौज से लड़कर उन्हें हराया।


title: भारत में संगीत-शिक्षण

text: १८ वीं शताब्दी में घराने एक प्रकार से औपचारिक संगीत-शिक्षा के केन्द्र थे परन्तु ब्रिटिश शासनकाल का आविर्भाव होने पर घरानों की रूपरेखा कुछ शिथिल होने लगी क्योंकि पाश्चात्य संस्कृति के व्यवस्थापक कला की अपेक्षा वैज्ञानिक प्रगति को अधिक मान्यता देते थे और आध्यात्म की अपेक्षा इस संस्कृति में भौतिकवाद प्रबल था।


title: भारत में संगीत-शिक्षण

text: भारतीय संस्कृति की आध्यात्मिक पृष्ठभूमि के अन्तर्गत कला को जो पवित्रता एवं आस्था का स्थान प्राप्त था तथा जिसे कुछ मुसलमान शासकों ने भी प्रश्रय दिया और संगीत को मनोरंजन का उपकरण मानते हुए भी इसके साधना पक्ष को विस्मृत न करते हुए संगीतज्ञों तथा शास्त्रकारों को राज्य अथवा रियासतों की ओर से सहायता दे कर संगीत के विकासात्मक पक्ष को विस्मृत नहीं किया। परन्तु ब्रिटिश राज्य के व्यस्थापकों ने संगीत कला के प्रति भौतिकवादी दृष्टिकोण अपना कर उसे यद्यपि व्यक्तित्व के विकास का अंग माना परन्तु यह दृष्टिकोण आध्यात्मिकता के धरातल पर स्थित न था। उन्होंने अन्य विषयों के समान ही एक विषय के रूप में ही इसे स्वीकार किया, परन्तु वैज्ञानिक प्रगति की प्रभावशीलता के कारण यह विषय अन्य पाठ्य विषयों के बीच लगभग उपेक्षित ही रहा।


title: भारत में संगीत-शिक्षण

text: संगीत के पुनरुत्थान की दृष्टि से इस समय में घरानों की अन्तिम कड़ी के रूप में पं. भारतखण्डे एवं पं. विष्णु दिगम्बर पलुस्कर यह दो ऐसे महान संगीतज्ञ हुए जिन्होंने संगीत के पुनरुद्धार के लिए परिश्रम किए और संगीत के आध्यात्मिक धरातल को सुदृढ़ रखते हुए ही उसको सर्वजन सुलभ बनाने में महत्त्वपूर्ण योगदान दिया।


title: भारत में संगीत-शिक्षण

text: पं. भातखण्डे जी स्वयं एक शिक्षित व्यक्ति थे जिन्होंने प्रमुख रूप से 'विधि' (law) शिक्षा ग्रहण की थी परन्तु संगीत में विशेष रूचि रखने के कारण उन्होंने संगीत के ग्रन्थों का अध्ययन तथा विशद विश्लेषण करके संगीत को वर्तमान स्थिति के अनुकूल बनाने की दृष्टि से संगीत के कुछ मान्य सिद्धान्तों एवं क्रियात्मक प्रयोगों में परिवर्तन व परिवर्द्धन किए। 'संगीत शास्त्र' (१-४) 'संगीत पद्धतियों का तुलनात्मक अध्ययन', 'उत्तररभारतीय संगीत का इतिहास', 'श्री मल्लक्ष्य संगीतम्', 'क्रमिक पुस्तक मालिका' (१-६) आदि ग्रन्थ लिखकर संगीत को विद्यार्थियों के लिए सुलभ बनाने का प्रयत्न किया। अनेकानेक संगीतज्ञों से मिलकर प्राचीन बन्दिशें एकत्रित करने तथा सरल स्वरलिपि पद्धति का निर्माण कर उन बन्दिशें के संरक्षण प्रदान किया। आप ही ने रागों को दस थाटों में वर्गीकृत करने का सफल प्रयास किया।


title: भारत में संगीत-शिक्षण

text: इसी प्रकार पं॰ विष्णु दिगम्बर पलुस्कर ने भिन्न-भिन्न स्थानों का भ्रमण करके संगीत का प्रचार एवं प्रसार करते हुए समाज में पुन: संगीत के प्रति सम्मानीय भाव स्थापित किया जो सम्भवत: मध्यकाल एवं उत्तर मध्यकाल की राजनीतिक परिस्थितियों के कारण लुप्त हो चुका था और संगीत साधारण जनता के लिए केवल मात्र विलासिता का उपकरण ही रह गया था। पं॰ विष्णु दिगम्बर ने भी 'संगीत बाल प्रकाश', 'संगीत बाल बोध' आदि पुस्तकें लिखकर विद्यार्थियों के लिए संगीत सामग्री को उपलब्ध कराया तथा स्वतंत्र रूप से एक स्वरलिपि पद्धति का निर्माण करके उसके माध्यम से स्वर व लय के सूक्ष्म विभाजनों को सांकेतिक चिन्हों द्वारा इंगित करने तथा प्राप्त बन्दिशों को संरक्षण प्रदान करने का कार्य किया। इसके अतिरिक्त इन दोनों महान विभूतियों के प्रयत्नों से अनेक संगीत विद्यालय स्थापित किए गए।


title: भारत में संगीत-शिक्षण

text: १८ वीं शताब्दी का अन्त तथा बीसवीं शताब्दी के प्रारम्भ भारतीय संगीत के पुनरुत्थान का काल माना जाता है। इस समय वह कला जो सभ्य समाज से बहिष्कृत व तिरस्कृत होकर राजा महाराजाओं की विलासपूर्ण मनोरंजन का साधन बन कर रह गई थी। अनुकूल धार्मिक, सामाजिक, राजनैतिक एवं सांस्कृतिक वातावरण से एक अपूर्व चेतना का कारण बनी जिसका सर्वश्रेष्ठ उदाहरण बड़ौदा में स्वर्गीय मौलाबख्श विस्से खां द्वारा १८८६ ई. में प्रस्थापित सर्वप्रथम संगीत विद्यालय था जो बाद में 'बड़ौदा स्टेट म्यूजिक स्कूल' के नाम जाना गया। यह विद्यालय बड़ौदा रियासत की ओर से प्रदान की गई आर्थिक सहायता से संचालित किया जाता था।


title: भारत में संगीत-शिक्षण

text: सन् १९०१ में लाहौर में की गई 'गान्धर्व महाविद्यालय' की स्थापना संगीत शिक्षा के क्षेत्र में एक क्रान्तिकारी परीक्षण था जिसमें प्राचीन गुरुकुल प्रणाली तथा आधुनिक संस्थागत शिक्षण प्रणाली का अदभुत समन्वय था। इस विद्यालय में निश्चित समय पर आकर सीखने वाले जिज्ञासुओं के अतिरिक्त कुछ ऐसे भी विद्यार्थी थे जो आश्रमवासियों के रूप में रह कर गुरु के साइनध्य में दीर्घकाल तक संगीत की साधना करते थे।


title: भारत में संगीत-शिक्षण

text: वास्तव में पं विष्णु दिगम्बर पलुस्कर के समक्ष एक और भारतीय संगीत आध्यात्मिकता थी तो दूसरी ओर तत्कालीन ब्रिटिश सरकार द्वारा स्थापित ईसाई मिशनरी संस्थाओं के रूप में चलाए गए कालेज आदि की व्यवस्था थी जिसमें शिक्षा प्रदान करना एक मानवीय लक्ष्य (mission) था तथा सेवा-भाव की प्रधानता थी, अत: पांच मई १९०१ को लाहौर में 'गान्धर्व महाविद्यालय' की स्थापना इसी उद्देश्य से की गई कि जिस में सात्विक वृत्ति से युक्त संगीत के कलाकार विशुद्ध भारतीय संगीत का शिक्षण मानवीय सेवा भावना (missionary) के उद्देश्य से करे। इसके लिए सुव्यवस्थित अभ्यास क्रम तथा सुसंस्कृति निर्व्यसनी एवं चरित्रवान, कुशल संगीत शिक्षकों का प्रबन्ध भारत के बड़े-बड़े शहरों में स्थापित गान्धर्व महाविद्यालय की अनेक शाखाओं के लिए किया गया। इन शिक्षकों को 'उपदेशक' की संज्ञा दी गई। १९०८ में गान्धर्व महाविद्यालय का ही एक केन्द्र बम्बई में खोला गया। प्रयोगात्मक रूप में यहां विद्यार्थियों के भोजन-वस्त्रादि का प्रबन्ध विद्यालय की ओर से किया। विद्यालय की साफ-सफाई, भोजन प्रबन्ध, सामग्री संचय आदि सभी व्यवस्थाओं का भार विद्यार्थियों पर डाला गया और एक प्रकार से विद्यालयीन वातावरण को गुरूकुल वातावरण के समकक्ष बनाने का प्रयत्न किया गया। अनुशासन, संयम, नियमबद्धता तथा क्रम को विशेष महत्त्व देते हुए एवं धार्मिक संस्कारों की शिक्षा से अनुप्राणित संगीत शिक्षा प्रदान करना ही उसका प्रमुख लक्ष्य माना गया।


title: भारत में संगीत-शिक्षण

text: संगीत शिक्षा को सामाजिक संरक्षण प्रदान करने की दृष्टि से यह विद्यालय समाज की धन-राशि पर ही आश्रित था। स्वयं संगीत कार्यक्रम आयोजित करके जो धन जनता से प्राप्त होता था उसे ही पुन: विद्यालय स्तर पर खर्च कर दिया जाता था क्योंकि पंडित जी का उद्देश्य धन अर्जित करना नहीं वरन् संगीत विद्या को अन्य विद्याओं के समान समाज में एक प्रतिष्ठित स्थान दिलवाना था। फलस्वरूप उसके नियमन के लिए तथा संगीत शिक्षा को विधिवत बनाने के लिए पाठ्यक्रम, पाठ्यपुस्तकों, स्वरलिपि तथा परीक्षा के उपरान्त कुछ उपाधि वितरण का उपक्रम कर के संगीत शिक्षा को एक विशिष्ट आकार प्रदान करने का प्रयास किया।


title: भारत में संगीत-शिक्षण

text: धीरे-धीरे पूना, नागपुर, बम्बई तथा अन्य अनेक स्थानों पर गान्धर्व महाविद्यालय की अनेक शाखाएं स्थापित हो गई। इन शाखाओं में प्रबन्ध की एकरूपता स्थापित करने की दृष्टि से दिसम्बर १९३१ ई. में 'अखिल भारतीय गान्धर्व महाविद्यालय मण्डल' की स्थापना पं नारायण मोरेश्वर खरे एवं पं॰ शंकरराव व्यास के नेतृत्व में की गई जिसके संचालन एवं संगठन की व्यवस्था में पण्डित ओंकार नाथ ठाकुर, पं वामन राव पाध्ये, प्रो। देवधर, आदि (पं. विष्णु दिगम्बर पलुस्कर के अनेक शिष्य) ने अपने महत्त्वपूर्ण योगदान से मण्डल के संचालन में निरन्तर वृद्धि की। इस संस्था के माध्यम से संगीत के शिक्षाकार्य, संगठनात्मक कार्य, कलाकारों एवं विद्वानों की सामाजिक प्रतिष्ठा का कार्य, कलाकारों एवं विद्वानों की सामाजिक प्रतिष्ठा का कार्य, शिक्षकों, एवं कलाकारों की सामाजिक समस्याओं के समाधान खोजने का कार्य, संगीत की साहित्यिक सुदृढ़ता का कार्य, संशोधनात्मक कार्य तथा जनसाधारण में शास्त्रीय संगीत के प्रति अभिरुचि उत्पन्न करने आदि कार्य अत्यन्त सुचारु रूप से किया गया। यद्यपि विष्णु दिगम्बर जी ग्वालियर घराने के अनुयायी थे परन्तु उनके द्वार आ प्रस्थापित 'गान्धर्व महाविद्यालय' विशिष्ट गायकी की परम्परा का विस्तार करने वाली या ग्वालियर घराने की ही गायकी का आग्रह करने वाली संस्था के रूप में स्थापित नहीं की गई थी बल्कि इसका उद्देश्य केवल मात्र संगीतकारों को संगीत क्षेत्र में कार्य प्रवृत करना, संगीतकारों से संगीत शिक्षण कार्य में लाभ उठाना, तथा संगीतकारों के लिए समाज में प्रतिष्ठा स्थापित करना और उन सब कार्यो से संगीत को अन्य कलाओं तथा विद्याओं के समान स्तर पर सामाजिक रूप से ग्राह्य बनाना था। अत: संगीत के प्रति आस्था रखने वाला जिज्ञासु किसी भी घराने या किसी भी सम्प्रदाय का अनुयायी क्यों न हो, इस संस्था में संगीत सीखने का अधिकारी हो सकता था। इस प्रकार विष्णु दिगम्बर जी के घराना परम्परा से संगीत की शिक्षा ग्रहण करके संस्थागत शिक्षण के रूप में संगीत शिक्षा के प्रचार एवं प्रसार के कार्य में महान योगदान दिया।


title: भारत में संगीत-शिक्षण

text: गान्धर्व महाविद्यालय मंडल की सफलता का अनुमान इस बात से लगाया जा सकता है कि प्रारम्भिक से लेकर विशारद, अलंकार एवं आचार्य स्तर की परीक्षा तक गान्धर्व महाविद्यालय के लगभग ४५० केन्द्रों की ओर से लगभग तीस हजार परीक्षार्थी प्रतिवर्ष परीक्षा देते हैं। इस सम्पूर्ण व्यवस्था में लगभग दो हजार से अधिक संगीत शिक्षक कार्यरत हैं। मण्डल के प्रकाशन विभाग द्वारा संगीतोपयोगी पुस्तकों का प्रकाशन तथा 'संगीतकला विहार' पत्रिका का प्रकाशन विशेष रूप से उल्लेखनीय है।


title: भारत में संगीत-शिक्षण

text: मण्डल की ओर से त्रैवार्षिक अखिल भारतीय संगीत शिक्षक सम्मेलन का आयोजन, संगीत शिक्षकों की समस्याओं, विचार विनिमय, मार्ग दर्शन, संगीत शिक्षा की गतिमानता, शास्त्र और क्रिया में एकसूत्रता आदि लाने की दृष्टि से अत्यन्त उपयोगी सिद्ध हुआ है।


title: भारत में संगीत-शिक्षण

text: पं. विष्णु दिगम्बर जी के शिष्यों में पं॰ विनायक राव पटवर्धन ने 'नाट्यसंगीत प्रकाश', 'राग विज्ञान' (१-७) 'बाल-संगीत'(२३) 'माझे गुरु चरित्र' आदि कई पुस्तकें संगीत के शैक्षणिक दृष्टिकोण से लिखी और १९५२ ई. में 'विष्णु दिगम्बर संगीत विद्यालय' की स्थापना की। पं॰ विष्णु दिगम्बर पलुस्कर के पुत्र पं॰ दत्तोत्रेय विष्णु पलुस्कर को भी आपने संगीत की शिक्षा प्रदान की।


title: भारत में संगीत-शिक्षण

text: पं. ओंकार नाथ ठाकुर ने 'प्रणवभारती' तथा संगीतांजली' (१-६) नामक पुस्तकें लिखकर संगीत की सेवा की। पं॰ वी। आर। देवधर ने बम्बई में 'स्कूल ऑफ इण्डियन म्यूजिक' नामक संस्था की स्थापना जिसका उद्घाटन पं॰ विष्णु दिगम्बर जी ने १३ नवम्बर १९२५ को अपने करकमलों से किया। गान्धर्व महाविद्यालय के आधार पर ही इस संस्था में भी रविवार को एक घण्टे के लिए नि:शुल्क शिक्षण प्रारम्भ किया गया। संगीत के प्रचार और प्रसार की दृष्टि से विद्यालय की ओर से गुणी कलाकारों को आमन्त्रित कर जलसे आयोजित करने का कार्य भी किया गया। संस्था के संचालन में आर्थिक कठिनाईयों के कारण शिष्यों ने समाज के घनिष्ठ वर्ग से धन इकट्ठा करना आरम्भ किया। इस प्रयास को व्यवस्थित रूप देने की दृष्टि से श्री मोतीराम पैंजी ने 'बाम्बे म्यूजिक सर्कल' नामक संस्था की स्थापना की जिस के प्रत्येक सदस्य से प्रतिमास एक रुपया चन्दे के रूप में लिया जाता था और प्रत्येक माह एक जलसे का आयोजन किया जाता था। संस्था में विविध जलसों और सांगीतिक कार्यक्रमों से प्रभावित होकर सिनेकृष्ण कंपनी के संचालक ने १९३१ में बम्बई में "स्कूल ऑफ इण्डियन म्यूजिक" का पहला चित्रपट (वृत च इत्र) तैयार किया।


title: भारत में संगीत-शिक्षण

text: इस प्रकार संगीत के क्षेत्र में पं॰ विष्णु दिगम्बर जी ने जहां संगीत के क्रियात्मक पक्ष को समाज में प्रवाहित करने का सफल एवं सतत प्रयास किया वहां संगीत शिक्षण के शास्त्र पक्ष में पं॰ भातखण्डे का योगदान अपूर्व एवं अलौकिक रहा। १९०९-१९१० से भातखण्डे जी के ग्रन्थों का सृजन काल आरम्भ होता है। उन्होंने सर्वप्रथम 'श्रीमल्लक्ष्य संगीतम', नामक ग्रन्थ संस्कृत भाषा में लिखा और 'चतुर' उपनाम से प्रकाशित कराया, तत्पश्चात १९१० ई. में 'हिन्दुस्तानी संगीत पद्धति' नामक ग्रन्थ अपने निजि काम 'विष्णु शर्मा' के नाम से प्रकाशित कराया। रागों के दस थाटों में विभाजन करते हुए रागों के प्रत्यक्ष उदाहरण देकर उसके स्वरुप, तथा चलन भेद स्पष्ट करने वाली तालबद्ध सरगमों का संग्रह करके 'स्वर मालिका' नामक पुस्तक को प्रकाशित कराया। इसी काल में श्री गणपति बुवा भीलवड़ीकर से ४०० गीत प्राप्त किए। इन्होंने दक्षिण के पं॰ रामामात्यकृत 'स्वरमेल क्लानिधि' का अनुवाद किया तत्पश्चात 'संगीत परिजात' राग विबोध, 'संगीत सारामृतोद्धार' की श्रुति स्वर चर्चा पर टिप्पणी देकर उन्हें प्रकाशित कराया। १९११ ई. में 'अष्टोत्तर शतताल लक्षणम' शीर्षक के ताल शास्त्र पर संस्कृत भाषा में तथा 'संगीत रत्नाकर' एवं 'संगीत दर्पण' के स्वराध्यायों के मूल पाठ सहित गुजराती में भाषान्तर तथा प्रकाशन कराया। अप्पा तुलसीकृत 'राग कल्पद्रुमांकुर' 'राग चन्द्रिकासार' तथा पुण्डरीक विट्ठल के 'सद्रागचन्द्रोदय' का भी प्रकाशन कराया।


title: भारत में संगीत-शिक्षण

text: १९१४ में 'हिन्दुस्तानी संगीत पद्धति' का द्वितीय भाग, पुण्डरीक विट्ठल कृत 'रागमाला', 'राग मंजरी', अप्पा तुलसी कृत 'अभिनव ताल मंजरी', तथा 'रागलक्षणम्' का प्रकाशन कराने के साथ-साथ शारदा संगीत मण्डल के तत्वाधान में संगीत की शिक्षा का कार्य भी प्रारम्भ किया।


title: भारत में संगीत-शिक्षण

text: १९१५-१६ ई. में बड़ौदा में आयोजित अखिल भारतीय संगीत समारोह के सचिव पद से अंग्रेजी में वक्तव्य दिया जो कि बाद में ध्ध्ध् के नाम से प्रकाशित हुआ। सन् १९१७ में बड़ौदा एवं ग्वालियर के नरेशों से भेंट होने पर दोनों स्थानों पर संगीत विद्यालय खोलने के उद्देश्य से आपने चुने हुए संगीतज्ञों को प्रशिक्षण दिया। ई. १९१८ में ग्वालियर में 'माधव संगीत विद्यालय' की स्थापना की गई यहां के विद्यालय का कार्य राजा भैया पूंछ वाले को सौंपा गया। इसी वर्ष 'क्रमिक पुस्तक मालिका' के प्रथम भाग तथा भावभट्ट द्वारा रचित 'अनूप संगीत रत्नाकर' तथा 'संगीत अनुपांकुश' का प्रकाशन भी कराया। १९२० ई. में बड़ौदा में संगीत विद्यालय की स्थापना की। १९२० ई. में ग्वालियर एवं बड़ौदा के विद्यालयों में पाठ्यक्रम निर्धारण हेतु पाठ्य पुस्तकों की योजना बना कर १९२१ ई. में 'क्रमिक पुस्तक मालिका' के द्वितीय भाग, संस्कृत भाषा के स्वरचित 'अभिनव राग मंजरी' तथा भावभट्ट विरचित 'अनूप संगीत विलास' का प्रकाशन कराया। १९२२ ई. हरिद्वार में एक सेमिनार का आयोजन करके भाषा एवं राग शुद्धि की दृष्टि से सर्वमान्य पाठ विरचित किए। इसी वर्ष 'क्रमिक पुस्तक मालिका' का तृतीय भाग प्रकाशित कराया।


title: भारत में संगीत-शिक्षण

text: १९२३ में 'माधव संगीत विद्यालय' में स्नातकीय स्तर की परीक्षा का संचालन कराया तथा 'क्रमिक पुस्तक मालिका' का चतुर्थ भाग भी प्रकाशित कराया। १९२५-२६ ई. में अखिल भारतीय संगीत परिषद् के चतुर्थ अधिवेशन को आयोजित किया तथा 'मैरिस कालिज ऑफ म्युजिक' की स्थापना लखनऊ में की जो भातखण्डे संगीत विश्वविद्यालय के नाम से विख्यात है। ई. १९२७ में 'राग दर्पण' का प्रकाशन करने के उपरान्त १९२८ ई. में लखनऊ के विद्यालय की व्यवस्था अपने शिष्य श्री कृष्ण नारायण रातंजनकर को सौंप दी। १९२९ ई. से १९३९ ई. के मध्य 'क्रमिक पुस्तक मालिका' के पांचवें व छठे भाग का लेखन कार्य किया। १९३२ ई. में ग्वालियर व लखनऊ के विद्यालयों में परीक्षाओं का संचालन किया तथा 'हिन्दुस्तानी संगीत पद्धति' का चतुर्थ भाग प्रकाशित कराया। यह सभी पुस्तकें संगीत के विद्यालयों के संगीत के पाठ्यक्रम में अत्यन्त उपयोगी सिद्ध हुई।


title: सुखवाद

text: सुखवाद (Hedonism) नीतिशास्त्र के अंतर्गत नैतिक अपेक्षाओं की अभिपुष्टि करने वाला सिद्धांत है। सुखवाद के अनुसार अच्छाई वह है जो आनन्द प्रदान करती है या दुःख-पीड़ा से छुटकारा दिलाती है तथा बुराई वह है जो दुःख-पीड़ा को जन्म देती है। सैद्धांतिक तौर पर सुखवाद नीतिशास्त्र में प्रकृतिवाद का एक रूपांतर है। उसका आधार इस विचार में निहित है कि आनन्द मनुष्य का मुख्य निर्णायक गुण है, जो उसके स्वभाव में निहित है और उसके समस्त कार्यकलाप को निर्धारित करता है। सिद्धांत के रूप में सुखवाद की उत्पत्ति प्राचीन काल में ही हो गयी थी। यूनान में सुखवादी अरिस्टिप्पस के नीतिशास्त्र के अनुयायी रहे। सुखवाद एपीक्यूरस की शिक्षा में अपने चरम शिखर पर पहुँचा। सुखवाद के विचारों को मिल तथा बेंथम के उपयोगितावाद में केंद्रीय स्थान प्राप्त है।


title: गीता कपूर

text: गीता कपूर हिंदी फिल्मों (बॉलीवुड) की एक भारतीय कोरियोग्राफर हैं, और भारतीय वास्तविकता नृत्य प्रतिभा शो डांस इंडिया डांस की एक न्यायाधीश भी हैं।


title: गीता कपूर

text: गीता कपूर ने अपने कैरियर की शुरूआत १५ साल की उम्र में प्रसिद्ध बॉलीवुड कोरियोग्राफर फराह खान के साथ काम करके की थी। उन्होंने कई फिल्मों में फराह खान की सहायता की, जिसमें कुछ कुछ होता है, दिल तो पागल है, कभी खुशी कभी गम, मोहब्बतें, कल हो ना हो, मैं हूँ ना, और ओम शांति ओम जैसी बड़ी फिल्में शामिल थी। उसके बाद उन्होंने कई फ़िल्मों में जैसे फिजा (२०००), अशोका (२००१), साथिया (२००२), हे बेबी (२००७), थोडा प्यार थोडा मैजिक (२--८), अलादीन (२००९), तीस मार खान की शीला की जवानी में नृत्य संयोजक किया। २००८ में गीता कपूर ने ज़ी टीवी के रियलिटी शो डांस इंडिया डांस पर अन्य सह-न्यायाधीशों-नृत्यलेखकों टेरेंस लुईस और रेमो डिसूजा के साथ अपना टेलीविज़न पदार्पण किया। जिसमे मिथुन चक्रवर्ती भव्य गुरु थे। उस डांस शो में उन्होंने एक समूह को प्रशिक्षित किया जिसे गीता की गैंग कहा गया था। उसके बाद २००९ में वह डांस इण्डिया डांस के सीजन-२ में भी न्यायाधीश और मेंटोर के रूप में टेरेंस लुईस और रेमो डिसूजा के साथ दिखाई दी। उन्होंने उस शो में १८ प्रतियोगी को बैले, कलाबाजी, मध्य वायु नृत्य, समकालीन, बॉलीवुड और हिप-हॉप जैसे नृत्य के रूपों में प्रशिक्षित किया। उस शो के बाद उन्होंने डीआईडी लिल मास्टर्स, जिसमें उनके संरक्षक फराह खान और संदीप सोपकर न्यायाधीश थे उसे भी पदार्पण किया।


title: गीता कपूर

text: उन्होंने कोरियोग्राफर मर्ज़ी पेस्टनजी और राजीव सुरती के साथ डीआईडी डबल्स के न्यायाधीश के रूप में भी कार्य किया। और उन्होंने टेरेंस लुईस, रेमो डिसूजा के साथ अत्यधिक प्रशंसित शो डांस इंडिया डांस के तीसरे सत्र का फैसला भी किया। २०१२ में, उन्होंने मर्ज़ी पेस्टनजी के साथ डीआईडी लिल मास्टर्स के दूसरे सीज़न को न्यायाधीश किया। उसके बाद गीता कपूर, फराह खान और मार्जी के साथ डांस के सुपरकिड्स के न्यायाधीश के रूप में देखि गई थी।


title: समालखा

text: समालखा विधानसभा पानीपत जिले के अंतर्गत आती है। समालखा दिल्ली से चंड़ीगढ़ की तरफ जाते हुए करीब 70 किलोमीटर के करीब है। समालखा कस्बा उद्योग के लिए जाना जाता है। यह लोहे की चारा काटने की मशीनों (गंडासा) के लिए प्रसिद्ध है। विश्व की प्रसिद्ध नेस्ले कंपनी( Nestle Plant) का प्लांट भी यहां मौजूद है। 2014 और 2019 में कांग्रेस पार्टी से धर्मसिंह छौकर विधायक बने हैं।


title: लश्कर-ए-तैयबा

text: लश्कर-ए-तैयबा (उर्दू: لشكرِ طيبه "लश्कर-ए-तोएबा", अर्थात शुद्धों की सेना) दक्षिण एशिया के सबसे बडे़ इस्लामी आतंकवादी संगठनों में से एक है। हाफिज़ मुहम्मद सईद ने इसकी स्थापना अफगानिस्तान के कुनार प्रांत में की थी। वर्तमान में यह पाकिस्तान के लाहौर से अपनी गतिविधियाँ चलाता है, एवं पाक अधिकृत कश्मीर में अनेकों आतंकवादी प्रशिक्षण शिविर चलाता है। इस संगठन ने भारत के विरुद्ध कई बड़े हमले किये हैं और अपने आरंभिक दिनों में इसका उद्येश्य अफ़ग़ानिस्तान से सोवियत शासन हटाना था। अब इसका प्रधान ध्येय कश्मीर से भारत का शासन हटाना है।


title: लश्कर-ए-तैयबा

text: इसकी शुरुआत लाहौर विश्वविद्यालय में इंजीनियरिंग के प्रोफ़ेसर हप़ीज़ मोहम्मद सईद ने १९८० के दशक के अन्त में की थी। इसका उद्देश्य अफ़ग़ानिस्तान से रूसी सेनाओं को हटाना था। संगठन ने अपने को वहाबी इस्लाम के आदर्श पर स्थापित किया। वहाबी अरब में यति आधारित पंथ है। सोवियतों के हटने के बाद इसका उद्देश्य भारतीय कश्मीर पर अपना शासन स्थापित करना - या उसे भारतीय शासन से मुक्त कराना हो गया। आरंभिक दिनों में पाकिस्तान के कई शहरों में इस संगठन की दान-पेटिया मिलती थीं जहाँ इस आंदोलन के लिए लोगों से दान के रूप में आर्थिक मदत मिलती थी। अन्य कश्मीरी संगठनों की तरह इसमें कश्मीर के बाहर के लोग बहुत अधिक थे।


title: लश्कर-ए-तैयबा

text: इसका नाम वर्ष २०००-०१ के समय उस समय प्रकाश में आया जब इसने भारत के कई क्षेत्रों पर हमले किये। सितम्बर २००१ में अमेरिका पर हुए हमले के बाद तत्कालीन शासक परवेज़ मुशर्रफ़ ने इसपर प्रतिबन्ध लगा दिया गया था। इसके नेताओं की गतिविधियाँ सीमित कर दी गईं थीं और सदस्यों से शान्त रहने को कहा गया था। २००२ के शुरुआत से इसकी गतिविधियाँ कम हो गई थीं। इसके भाग्य में सुनहरा दिन तब आया जब २००५ में कश्मीर में भूकंप के बाद इसे दान एकत्र करने की इजाज़त फ़िर से मिल गई। इससे पहले तक वो अपने सभी हमलों की जिम्मेवारी लेता था पर बाद में इसने हमलों की जिम्मेवारी लेना छोड़ दिया और जमात-उद-दावा का गठन किया गया जिससे इसकी कार्रवाइयाँ ज़ारी रहें।


title: लश्कर-ए-तैयबा

text: वर्ष २००० में दिल्ली के ऐतिहासिक किले पर हमले की जिम्मेवारी इस समूह ने ली। २००१ में श्रीनगर हवाई अड्डा और अप्रील २००१ में सीमासुरक्षाबल के जवानों की हत्या की जिम्मेवारी भी इसने ली।


title: लश्कर-ए-तैयबा

text: दिसम्बर २००१ में भारतीय संसद पर हुए हमले में १४ लोग मारे गए थे। इसमें लश्कर और जैश-ए-मुहम्मद का नाम लगाया गया था। इसके बाद भारत युद्ध के कगार पर आ गया था।


title: लश्कर-ए-तैयबा

text: इसी समय इसने पाकिस्तानी सेना तथा सरकार पर भी कुछ आक्रमण किये। मुम्बई में २००८ के हमलों में भारत सरकार ने इसपर फ़िर उंगली उठाई है पर संगठन ने ये कहकर इसके ख़ारिज़ कर दिया है कि वे कश्मीर के बाहर अपनी कार्यवाइयाँ नहीं करते।


title: विनीत

text: "यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिhfvhyfghhghnnjbb khb nvvर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।"


title: विनीत

text: विनीत मतलब जो उसमे का मुख्य हो या उस कार्य को करा रहा हो जैसे :- की शादी कार्ड , कोई भी निमंत्रण कार्ड होता है उसमें लिखा होता है।


title: बुनियाद

text: दीवार, खंभे तथा भवन और पुलों के आधारस्तंभों का भार उनकी नींव अथवा बुनियाद (Foundation) द्वारा पृथ्वी पर वितरित किया जाता है। अत: निर्माण कार्य में बुनियाद, बहुत महत्वपूर्ण अंग है। अगर बुनियाद कमजोर हो, तो पूरे भवन अथवा पुल के भारवाहन की शक्ति बहुत कम हो जाती है। अगर बुनियाद एक बार कमजोर रह गई, तो बाद में उसे सुधारना प्राय: असंभव सा ही हो जाता है। अत: बुनियाद का अभिकल्प (डिजाइन) बहुत दक्षता से बनाना चाहिए।


title: बुनियाद

text: नींव का विशेष प्रयोजन यह है कि वह ऊपर से भार का बराबर से भूमि पर इस प्रकार वितरित करे कि वहाँ की मिट्टी (अथवा चट्टान) पर उसकी भारधारी क्षमता से अधिक बोझ न पड़े, नहीं तो मिट्टी के बैठने से भवन इत्यादि में दरार पड़ने का भय रहता है। नींव के अभिकल्प के लिए विभिन्न प्रकार की मिट्टी अथवा चट्टानों की भारधारी क्षमता का ज्ञान आवश्यक है। निम्नलिखित सारणी में भिन्न भिन्न प्रकार की मिट्टियों की भारधारी क्षमता दी गई है -


title: बुनियाद

text: (१) पृथ्वी की सतह से गहराई जितनी बढ़ेगी साधारणत: मिट्टी की भारधारी क्षमता भी गहराई के हिसाब से बढ़ती जाएगी।


title: बुनियाद

text: (2) साधारणत: पानी की नमी से मिट्टी की भारधारी क्षमता कुछ कम हो जाती है। इसीलिए अधिकतर भवनों की नींव जमीन से कम से कम तीन चार फुट गहरी रखी जाती हैं, जिससे वर्षा में नमी का असर इस गहराई पर बहुत कम हो जाता है। ऐसी जमीन की जहाँ पानी भरा रहता है, भारधारी क्षमता औसत से थोड़ी कम लेनी चाहिए। बड़े भवन तथा पुल इत्यादि के लिए मिट्टी की पूरी जाँच मिट्टी जाँचनेवाली किसी प्रयोगशाला द्वारा करा लेनी चाहिए।


title: बुनियाद

text: नींव की डिज़ाइन में सबसे आवश्यक इसकी चौड़ाई है, जिसके द्वारा नींव पर आनेवाले कुल बोझ को वह जमीन पर इस प्रकार फैला दे कि जमीन पर भार उसकी सहनशक्ति से अधिक न हो।


title: बुनियाद

text: अगर जमीन की भारधारी क्षमता (अथवा सहनशक्ति) "स" है तथा कुल भार (नींव के भार को भी लेकर) नींव की प्रति फुट लंबाई पर "भ" है, तो नींव की चौड़ाई "च" निम्नलिखित समीकरण से निकाली जा सकती हैं :


title: बुनियाद

text: इसमें स = जमीन की भारधारी क्षमता, अ = ईंट अथवा पत्थर या कंक्रीट का, जिससे नींव बनेगी, प्रति वर्ग फुट भार तथा q = वह कोण, जिसमें मिट्टी अपने आप प्राकृतिक ढंग से हो जाती है (angle of repose of soil)।


title: बुनियाद

text: प्राय: भवननिर्माण में उपर्युक्त सूत्र द्वारा जो नींव की गहराई आएगी, वह बहुत थोड़ी होगी। साधारण मिट्टी में नींव अधिकतर तीन, चार फुट गहरी रखी जाती है।


title: बुनियाद

text: साधारणत: भवननिर्माण में तल में चूना या सीमेंट कंक्रीट और उसके ऊपर ईंट की चुनाई की नींव में बुनियाद को फैलाने के लिए ईंट की चुनाई के हर रद्दे 2.25 इंच का खसका छोड़कर बनाया जाता है।


title: बुनियाद

text: इस प्रकार की नींव के अतिरिक्त प्रबलित सीमेंट कंक्रीट (reinforced cement concrete), झँझरीदार नींव (grillage foundation), बेड़ेदार नींव (raft foundation) तथा उलटी डाट का नींव (reversed arch foundation) इत्यादि भी नींव के भिन्न भिन्न प्रकार हैं। यहाँ पर उनका पूरा विवरण देना संभव नहीं है।


title: बुनियाद

text: ऊँचे भवन, चिमनी तथा पुल इत्यादि की नींव रचना में हवा, भूचाल इत्यादि द्वारा जो क्षैतिज दबाव पड़ता है उसका भी विचार करना पड़ता है।


title: बुनियाद

text: कई मंजिलवाले भवन (sky scrapers) तथा बड़े पुल या मीनारों की नींव के लिए कुएँ तथा लट्ठों (piles) का प्रयोग किया जाता है। लट्ठे लकड़ी, लोहे की धरन अथवा प्रबलित सीमेंट कंक्रीट के हो सकते हैं और लट्ठे ठोंकने के लिए भाप अथवा संपीड़ित वायु (compressed air) से चलनेवाले-लट्ठा ठोंकने के संयंत्रों का प्रयोग किया जाता है।


title: मार्गरेट अल्वा

text: मार्गरेट अल्वा (जन्मः 14 अप्रैल 1942), भारत के राजस्थान राज्य की राज्यपाल रही हैं। उन्होंने 6 अगस्त 2009 से 14 मई 2012 तक उत्तराखण्ड की पहली महिला राज्यपाल के रूप में कार्य किया। वह भारतीय राष्ट्रीय कांग्रेस की एक वरिष्ठ सदस्य और अखिल भारतीय कांग्रेस समिति की आम सचिव हैं। वे मर्सी रवि अवॉर्ड से सम्मानित हैं।


title: मार्गरेट अल्वा

text: मारग्रेट अल्वा का जन्म 14 अप्रैल 1942 को मैंगलूर के पास्कल एम्ब्रोस नजारेथ और एलिजाबेथ नजारेथ के यहाँ हुआ। अल्वा को अपनी पढ़ाई आगे बढ़ाने के लिए बंगलौर ले जाया गया, जहां माउंट कार्मेल कॉलेज और राजकीय लाँ कॉलेज में इनकी शिक्षा-दीक्षा हुई। 24 मई 1964 में उनकी शादी निरंजन अल्वा से हुई। उनकी एक बेटी और तीन बेटे हैं। दोनों बेटे क्रमश: निरेत अल्वा और निखिल अल्वा ने मिलकर 1992 में मेडिटेक नमक कंपनी की स्थापना की, जो कि एक टेलीविज़न सॉफ्टवेयर कंपनी है। . निरंजन अल्वा स्वतन्त्रता संग्राम सेनानी और भारतीय संसद की पहली जोड़ी जोकिम अल्वा और वायलेट अल्वा के पुत्र हैं।


title: मार्गरेट अल्वा

text: अल्वा ने चढ़ती वय में ही एक एडवोकेट के रूप में विशिष्ट पहचान बनाली थी। सुखद आश्चर्य तो यह है कि कानूनी लड़ाई के पेशे में रहते हुए उन्होंने तैल चित्र बनाने जैसी ललितकला में और गृह-सज्जा के क्षेत्र में भी हस्तक्षेप किया। वे अपनी सुरूचि पूर्ण जीवन शैली और सौन्दर्य बोध के लिए भी सुपरिचित रही हैं।


title: मार्गरेट अल्वा

text: कांग्रेस पार्टी की महासचिव रहने और तेजस्वी सांसद के रूप में पाँच पारियाँ (1974से 2004) खेल चुकने के साथ-साथ वे केन्द्र सरकार में चार बार महत्वपूर्ण महकमों की राज्यमंत्री रहीं। एक सांसद के रूप में उन्होंने महिला-कल्याण के कई कानून पास कराने में अपनी प्रभावी भूमिका अदा की। महिला सशक्तिकरण संबंधी नीतियों का ब्लू प्रिन्ट बनाने और उसे केन्द्र एवं राज्य सरकारों द्वारा स्वीकार कराये जाने की प्रक्रिया में उनका मूल्यवान योगदान रहा। केवल देश में में ही नहीं, समुद्र पार भी उन्होंने मानव-स्वतन्त्रता और महिला-हितों के अनुष्ठानों में अपनी बौद्धिक आहुति दी। दक्षिण अफ्रीका के राष्ट्रपति ने तो उन्हें वहाँ के स्वाधीनता संग्राम में रंगभेद के खिलाफ लड़ाई लड़ने में अपना समर्थन देने के लिए राष्ट्रीय सम्मान प्रदान किया। वे संसद की अनेक समितियों में रहने के साथ-साथ राज्य सभा के सभापति के पैनल में भी रहीं।


title: मार्गरेट अल्वा

text: वे 6 अगस्त 2009 से 14 मई 2012 तक उत्तराखण्ड की पहली महिला राज्यपाल के रूप में कार्य किया। तत्पश्चात 12 मई 2012 से वे राजस्थान राज्य की राज्यपाल हैं।


title: मार्गरेट अल्वा

text: सामाजिक और राजनीतिक क्षेत्र में किसी महिला की ओर से किए गए अहम योगदान के लिए 2012 में उन्हें मर्सी रवि अवॉर्ड प्रदान किया गया था।


title: मार्गरेट अल्वा

text: नवम्बर 2008 में उन्होंने जब अपनी पार्टी पर ही कांग्रेस सीटों के लिए टिकिटों के क्रय-विक्रय का आरोप लगाया, तो उन्हें अपनी स्पष्टवादिता की भारी कीमत चुकानी पड़ी और कांग्रेस पार्टी की महासचिव के पद से तथा सैन्ट्रल इलैक्शन कमेटी और महाराष्ट्र, पंजाब, हरियाणा तथा मिजोरम राज्यों के लिए कांग्रेस पार्टी की प्रभारी पद से भी मुक्त होना पड़ा।